text:
Di awo en adelante, hungadornan di slot lo ricibi un regalo pa cada 250 punto cu nan ta acumula hungando e slotnan, te cu dia 10 di Mei. E puntonan mester wordo gana riba un dia specifico y usa riba e mesun dia aki, cual ta nifica cu bo ta invita pa hunga bo wega preferi cu bo carchi di Trop Advantage hinca den e mashin, cla pa gana bo puntonan pa bo ricibi un regalo balioso. Ora bo yega 250 punto, simplemente bai na e Advantage Booth, di dialuna pa diadomingo, di 7pm -12am, y busca bo regalo. Pero bo mester pura, ya cu e regalonan ta limita. Y despues, riba Dia di Mama, bo ta bai ta cla y prepara pa treat bo mes of un ser stima cu un regalo fabuloso.
Wilfred Trimon, e Director di e Casino, ta recorda bishitantenan pa registra pa e Advantage Club pa asina nan por participa, y e regalonan lo caba, e ta bisa, kiermen no ta bai tin otro oportunidad of substitucion, y e puntonan cu bo acumula lo caduca, nan mester wordo uza riba e mesun dia aki, si bo tin por lo menos 18 aña di edad, e ta bisa.
Riba dia 11 di Mei, Dia di Mama, na cuminsamento di cada ora, e casino lo saca nomber di un miembro di e Trop Advantage Card, pa un pakete fabuloso di resort, cual ta inclui un estadia di hotel di dos anochi, cena pa dos, carchi di regalo di spa/salon y un boeket di flor.
Adicionalmente, cada mei ora, $100 lo wordo parti durante e Free Slot Play, cual lo wordo premia na cinco dama cu suerte. Pa cualifica pa e dushi premionan riba Dia di Mama, bishitantenan mester gana 25 pinto cu nan carchi di Trop Advantage riba Dia di Mama, prome cu e sorteonan cuminsa.
E Trop Club and Casino a organisa hopi promocion spectacular y den e ultimo aña aki a entretene hungadornan di slot mashin y mesa cu hopi diferente evento di dia di fiesta, manera Dia di San Valentin y Diadomingo di Pasco Grandi, djis pa nombra algun, recientemente agregando Dia di Mama na e lista di promocion estelar.


c: text/html

text:
Tardi of tempran tempo ta yega cu mester confronta e hecho cu edad a subi y cu mester sosega curpa un poco. Esaki ta nifica cu kier stop di traha of pa motibo di edad no por traha mas. Pero stop di traha ta nifica cu lo no tin entrada mas. Pa compensa e perdida di entrada aki tin un pensioen di behes di gobierno.
Ley di pensioen di behes ta regla cu un persona tin derecho riba un pensioen di behes ora cu e yega 60 aña. Entrante 1 januari 2015 e edad di pensioen ta subi pa 60,5 aña. E edad di pensioen lo sigui subi cada aña cu 6 luna te cu 1 januari 2024 ora e edad di pensioen lo bira 65 aña.
Por lo tanto, e edad cu cada persona tin derecho riba pensioen di behes ta bira gradualmente:
- entrante 1 di januari 2015 : 60,5;
- entrante 1 di januari 2016 : 61;
- entrante 1 di januari 2017 : 61,5;
- entrante 1 di januari 2018 : 62;
- entrante 1 di januari 2019 : 62,5;
- entrante 1 di januari 2020 : 63;
- entrante 1 di januari 2021 : 63,5;
- entrante 1 di januari 2022 : 64;
- entrante 1 di januari 2023 : 64,5;
- entrante 1 di januari 2024 : 65.
E suma di pensioen ta depende di diferente factor, esakinan por ta:
- Estado civil (casa of no);
- Periodo cu e persona ta inscribi na Censo y Registro Civil.
Banco di Seguro Social ta encarga cu tratamento di peticion pa pensioen di behes y cu e pago. Pa por garantisa cu bo por cobra pensioen di behes na e momento cu bo cumpli e edad di pensioen, ta conseha pa acudi personalmente na Banco di Seguro Social (SVb), departamento di Pensioen, cuatro (4) luna prome cu cumpli e edad di pensioen.
Na momento cu bo acudi na SVb, pa haci un peticion pa pensioen di behes, mester trece e siguiente documentonan:
- Un pasfoto;
- Number di cuenta di banco of un carnet di banco;
- Trouwboek (si bo ta casa)
- Cedula (obtenibel na Censo).
Un empleado di Departamento di Pensioen di SVb lo yuda bo na momento di yena e formulario pa haci peticion pa pensioen di behes.
Flex pensioen
A introduci flex pensioen pa pensioen di behes AOW entrante prome di januari 2012. Introduccion di Flexpensioen ta nifica cu un persona cu tin derecho riba pensioen di behes por pospone su derecho di haya pensioen, cada biaha cu 1(un) aña, te un maximo di 5 (cinco) aña. Durante e tempo cu ta pospone pensioen e derecho di pensioen di behes ta keda pospone.
Pa cada aña cu e pensionado haci uzo di e derecho aki, e suma di pensioen di behes ta aumenta cu 7%.
E persona cu tin derecho riba pensioen cu kier haci uzo di e edad di pensioen flexibel, mester entrega un peticion por escrito na SVb un luna prome cu e cumpli e edad pa derecho di pensioen, cu otro palabra, prome cu e periodo cu por pospone su pensioen caduca.
Nota: Entrante 1 januari 2015 e edad di pensioen flexibel tambe ta aumenta gradualmente te cu 65 aña na 2024.
Den e siguiente tabel por haya un resumen di un suma di pensioen mas halto si e persona cu tin derecho riba pensioen haci uzo di e posibilidad di pospone su pensioen.
Den e articulo nobo 8a di e Landsverordening algemene ouderdomsverzekering tin mas informacion riba flex pensioen.

robotstxt: allowed

filter: keep


text:
ORANJESTAD (AAN): Recien durante un conferencia di prensa Mervin Wyatt-Ras a trece padilanti cu e ta condena maltrato.
El a menciona e caso recientemente di e politico femenino. Segun Wyatt-Ras nos no por tolera esaki y tin cu traha alavez na prevencion.
Wyatt-Ras ta trece padilanti cu maltrato por sosode cerca tur hende. Nos tin cu preveni maltrato desde chikito door di equipa nos hobennan for di chikito pa defende nan mes. Esak door di informacion y fortifica nan auto-estima. Wyatt-Ras ta trece padilanti cu nos tin cu preveni bullying tambe.
Wyatt-Ras a menciona e diferente leynan cu e mes a traha ariba nan pa proteha nos hende muhernan, manera e cambio di nos Codigo Penal pa loke ta trata delitonan moral den cual abuso sexual di hende muher den matrimonio a bira castigabel y e ley di stalking.


text:
ORANJESTAD (AAN) – Hopi a haya falta di esaki y a pidi Rygell pa cumisa bek y awor el a dicidi cu e ta cuminsa bek dia 11 Juni cu su training nan parti mainta pa 5:00am.
Rygell a bisa cu e lo bai pone tur hende traha duro bek manera semper e grupo ta traha y cu bon resultado, caminda hopi a haya su falta well bin inscribi pa bo no keda afo.
Cuponan ta limita wak, asina ta wak bo ta na tempo pa e lesnan aki cu semper a resulta di ta hot y hopi fit.
Por pasa libremente den oranan di atardi pa hasi bo inscripcion 5:00 pm pasa na Dojo Boye Matrial Arts Center mes.


text:
ORANJESTAD (AAN) – E celebracion anual di mita’i aña entre empleadonan di Playa Linda Beach Resort tabata un acontecimento tur afo e aña aki na momento cu e resort ta yegando su di 35 aniversario, y cu hopi empleado marcando nan largo historia cu e popular timeshare. E fiesta di cena bailabel, cu a hiba como tema “elegancia rustico cu un toke di coral”, recientemente a tuma lugar den e ambiente pintoresco di Tierra del Sol y cu e popular banda di momento Tsunami poniendo mas ambiente durante di e anochi.
Brindis na honor di tur empleado a keda guia pa Gerente General Peter van Grinsven y Director di Operacion Sulaika Kelly, cu remarkenan special ofreci door di Executive Housekeeper Ingrid Todd, kende tambe a marca su di 35 aniversario cu e resort e aña aki. Contribucion di e resort su empleadonan semper tabata esencial pa e exito di Playa Linda pa loke ta trata miembro y huespednan cu regularmente ta comenta riba e nivel halto di cuido di cliente y servicio cu nan ta haña na e resort, varios biaha citando empleadonan particular cu nomber, hunto cu nan comentarionan general sobre di e bunitesa y ubicacion central di e resort di Palm Beach.
Playa Linda ta orguyoso di su profesionalnan di hospitalidad, y ta especialmente gradecido na empleadonan cu henter nan carera a keda dedica na e resort. Playa Linda ta briya cu numeroso empleado cu mas cu 20 aña, como tambe varios empleado cu ta cu e resort pa mas di 30 aña. Entre esakinan ta resalta Alvero Gonzalez tin 32 aña, Pearl Baptiste tin 31 aña, Marlyn Tromp, 30 aña y Adela Orman, tambe 30 aña. Durante di e celebracion, e contribucion di e resort su generacion nobo di profesionalnan di hospitalidad tambe a haña debido atencion. Mientras cu a expresa elogio pa tur empleado, un premio pa excelencia a keda presenta na Rousanne de Wever kende, aunke hoben, a demostra aporte resaltante y un dedicacion sin igual na Recurso Humano.
E celebracion di mita’i aña ta un tradicion den e programa anual di evento pa 16 aña caba, hunto cu Fiest’i fin’i aña, unda cu Playa Linda ta celebra su empleadonan excepcional door di provee un danki na mitar di aña pa nan esfuersonan di henter aña largo.
Hospitalidad semper tabata un seyo di calidad na Playa Linda, y e dedicacion continuo na e norma halto tabata particularmene demostra e aña aki, ora cu e resort a logra su promesa di experiencianan inolvidable di vacacion hasta durante di periodo di renovacion recien, unda a upgrade e lobby completamente y su suitenan awor ta den proceso di transformacion pa mehora ainda mas e resort su carisma unico.


text:
Den relato di Maart 2018
ORANJESTAD (AAN): Pa loke ta desaroyo monetario, Banco Central ta indica den su relato cu, den e luna di maart 2018, e cantidad di placa den circulacion a expande cu Afl. 54,4 miyon te na Afl. 4.386,9 miyon, compara cu februari 2018.
Esaki a resulta for di subida den e activo domestico netto (+Afl. 81,6 miyon), cu a wordo parcialmente mitiga pa un bahada den e reserva di divisa netto (‐Afl. 27,2 miyon).
E expansion den e activo domestico netto a wordo causa pa un aumento den tanto credito domestico (+Afl. 73,3 miyon) como den transaccionnan no relata na credito (+Afl. 8,3 miyon). E crecemento den credito domestico a resulta for di subidanan den credito bancario netto na e sector publico (+Afl. 86,3 miyon), cual a wordo parcialmente mitiga pa un bahada den credito bancario na e sector priva (‐Afl. 13,0 miyon).
E aumento den credito bancario netto na e sector publico a wordo principalmente causa pa un expansion den debenan di gobierno (+Afl. 84,6 miyon), door cu gobierno a emiti Afl. 85,0 miyon mas den treasury bills.
E reduccion den credito bancario na e sector priva ta debi na menos credito na empresa (‐Afl. 18,4 miyon) y credito na consumidor (‐Afl. 2,6 miyon), y un subida den hipoteca pa vivienda (+Afl. 8,0 miyon).
E bahada den e reserva di divisa netto di e sector bancario a resulta for di benta netto di divisa na publico (‐ Afl. 257,0 miyon), primordialmente relaciona cu importacion di mercancia, transferencia netto pa cuentanan den exterior di companianan local, transferencia coriente y e asina yama “income account”.
Esaki a wordo pa un gran parti mitiga pa compra netto di divisa for di publico (+Afl. 229,8 miyon), principalmente relaciona cu entrada for di turismo.


text:
Djaluna 10 di sèptèmber ROP ta será mitar dia parti mainta
Willemstad – Servisio pa Planifikashon Urbano (ROP) ta anunsiá ku e servisio ta sera riba djaluna 10 di sèptèmber entre 8or di mainta pa 12or di mèrdia. Esaki ta relashoná ku un trayekto interno pa personal di ROP pa huntu optimalisá e servisio. ROP ta habri bek for di 2or di atardi pa públiko.
Tabata tin un seshon kaba dia 3 di sèptèmber,i lo tin 2 seshon mas dianan 24 di sèptèmber i 1 di òktober durante kual tambe e servisio lo ta sera parti mainta.
ROP ta pidi komprenshon pa e momentu ku ta sera i alabes su diskulpa pa kualke inkumbinensia ku esaki por kousa. Durante di e orarionan ku ROP ta sera, por manda e-mail na ROP via di info.rop@gobiernu.cw.


text:
ORANJESTAD (AAN): Nada mas dushi cu dura 20 aña trahando pa mesun empresa. Esey ta stabilidad di trabou y confianza cu bo dunadornan di trabou.
Den e caso aki Shahaira Tromp a haci 20 aña den servicio di Office Systems Aruba. Super bon trahado. Conoce tur cliente. Super bon telefonista tambe atendiendo e clientenan cu tur atencion.
Den 20 aña di servicio semper ta cla pa duna un Bon servicio na tur cliente cu yama . E ta un di promenan cu ta na trabou mainta. Trahadornan di Office Systems Aruba ta desea hopi aña mas hunto cu nan.
Durante ocasion algun colega di oficina y tambe su dunador di trabou a felicite y para hunto cune na un momento oficial di felicitacion. Pabien Shahaira y exito pa bo siguiente 20 aña hunto cu Office Systems.


text:
-Karta habri di Parlamentario Charetti Eduarda-Francisca na Pueblo di Kòrsou-
5.6 mion pa un Bachelor Opleideing ku no a bai destaho públiko
Semper mi a wòrdu siña ku loke ta bon ta bon i loke ta robes no ta bira bon ni maske kuantu bo ignorá òf spliká esaki. Despues di un reunion ku a kaba te den oranan di mardugá ayera nochi, mi a bai kas i bolbe repasá nos leinan di kompatibilidat i maneho finansiero.
Pa esun ku tambe ke hasi esaki e paginá riba wep di Kontraloria General ta duna bo e oportunidat aki. Djis bishitá www.rekenkamercuracao.cw i buska Landsverordening Finacieel Beheer.
Prinsipalmente artíkulo 10 tabata mi dilema, kiko legisladó kièr a logra ku e artíkulo aki ? Di kiko e kièr a protehá e komunidat ? Despues di a skucha Minister Demishonario di Hustisia Sr. Navarro su kontestanan riba mi preguntanan mi a konkluí ku no tin niun manera ku un hurista di e kalidat di Sr. Navarro por ta ignorá nos leinan òf no komprendé di e forma aki.
Mi pregunta mas simpel tabata
Sr. Presidente, Landsverordening | Financieel beheer Artikulo 10 insiso 1 ta bisa :
- Opdrachten tot het uitvoeren van werken en het doen van leveringen of dienst- verrichtingen ten behoeve van het Land waarvan de geraamde waarde gelijk is aan of groter is dan NAf 100.000, worden in het openbaar aanbesteed. In afwijking van de eerste volzin worden alleen opdrachten tot het uitvoeren van civiel technische werken, waarvan de geraamde waarde gelijk is aan of groter is dan NAf 250.000 in het openbaar aanbesteed.
Insiso 5 di e mesun artikulo 10 ta duna e siguiente posibilidat :
- De Minister van Financiën kan in het Landsbelang, in een met redenen omklede beschikking, beslissen dat wordt afgezien van de in het eerste en tweede lid bedoelde openbare aanbesteding respectievelijk offerte procedure.
Sr. Presidente, Sr. Minister ta disponé di un beschikking di Minister di Finansa, kaminda esaki a splika kua ta e interes di pais ku a pone bai di akuerdo ku un oferta so, en bes di un destaho públiko pa 5.6 mion ?
Sr. Minister Demishonario Navarro su kontesta tabata ta ku e la haña un aprobashon verbal di Minister di Finansa i ku esei mes ta sufisiente. Verbal…ku boka, e Minister a pretendé ku 5.6 mion por wòrdu duna sin kumpli ku loke lei ta eksigí, djis ku boka, manera kos ku ta for di bo pòtmòni mes e ta sali. Stail di, amigu fia mi 10 florin.Tambe e la bisa di ta straña ku e echo ku e no a tene un destaho públiko violando e artíkulo ariba menshoná ta motibu di diskushon. Segun Minister Navarro ku esaki tabata komun promé ku 10.10.10 i ta awor e ta birando un kos no komun. 5.6 mion ta wòrdu saka for di e fondo di kriminalidat, e mes un fondo ku afpakteam ta depositá tur sèn ku wòrdu konfiská for di esnan ku violá lei, i ta duna esaki na un persona ku no a bai un destaho públiko violando lei.
E aktonan aki no ta wòrdu hasi den skuridat òf dor di hendenan ku no sa mihó. Aparentemente no tin mester di skonde ni splika di kon ta violá lei si bo ta konta ku un mayoria mínimo di 11 den parlamento. Parlamento e mes un órgano ku a wòrdu skohe pa protehá interes di e siudadano komun ku ta lucha pa haña 56 sèn pa kumpra pan tur dia. Parlamento ku nunka por ta pro violashon di un lei ku e mes a krea. Danki Dios mi tin Dios, sino awe lo mi a pèrdè tur speransa di un kambio berdadero den e pais aki i e konfiansa ku un mihó Kòrsou pa mi yunan ta posibel.
Pa esun nan ku no por a sigui e reunion òf no ta komprendé loke a pasa, aki ta sigui un relato kòrtiku di e testigu i representante públiko ku bo a skohe pa defendé bo interes den parlamento.
- Minister a aserka un konosí di dje, esposo di un figura polítiko pa hasi un investigashon den polis.
- Pa e investigashon aki e persona en kuestion a risibí riba 300.000,- florin.
- Pa e e investigashon aki no tabatin destaho públiko konforme lei.
- Minister mes a skohe e persona ku e konosé ariba menshoná.
- Den e investigashon aki e persona a bisa Minister komo konklushon ku mester mehorá e estudio di polis, i krea algu ku e mes no a yega di duna nunka.
- Ba rei kaba, Minister a bolbe duna e persona aki e trabou ku e mes a krea sin bai destaho públiko.
- E estudio aki lo kosta nos komunidat 5.6 mion florin.
- Di kon asina karu ? Paso e persona di minister su eskoho no tin un universidat operando na Kòrsou. Awor e mester bai hür sala, paga dosente i finansiá e operashon aki for di nada.
- Pero keda kòrda ku e Minister ta demishonario, e no tin sosten mas den parlamento i no por firma nada nobo tampoko. Pero 11 parlamentario ku a kaba di sali un elekshon ganando konfiansa di pueblo i huramentá dilanti gobernador ku nan lo vota segun nan konsenshi sin preshon òf rekompensa algun a sostene e minister.
E 10 otro koleganan a ofresé e 11 parlamentarionan aki un otro alternativa. Un moshon ku ta bisa, e kos aki ta straño e no ta hole bon, e no ta urgente, pa nos no kima nos dede aprobando violashon di nos leinan di bon gobernashon i maneho finansiero, WANTE. Laga kontraloria general investigá i si tur kos ta ok dal bai. Lamentablemente e moshon aki no por a skapa partidonan ku ta bai forma un gobièrnu nobo di kima nan dede i bira kómplise di krea presedente di violá lei di maneho finansiero i bon gobernashon. Tur a vota kontra, i a produsí un moshon huntu ku ta bisa ; Minister dal bai, no ta nada ku abo mes komo minister di hustisia, ta violá lei, bo tin nos sosten pa evitá ku nos gobièrnu ta pèrdè sosten.
Pero tin dos bon notisia si. E promé bon notisia ta ku kontraloria general mes por investigá riba inisiativa propio i mi ta urgiendo nan pa hasi esei. 5.6 mion den un pais ku a sufri tantu medida pa baha gastu ta un bòfta den nos kara. 5.6 mion ku a wòrdu kita for di hendenan ku a violá lei, i awor ta duna un organisashon esaki sin bai un destaho publiko, esaki ta un wega peligroso.
E di dos bon notisia ta ku fout ta humano, i e ser humano por koregí su fout. Mi ta hasi un apelashon na mi koleganan parlamentario personalmente, no tras di liña di partido òf miedu pa gobièrnu no forma. Personal individualmente ku futuro di bo yunan den mente i kurashi pa krea un pais diferente, para e proyekto aki den tratamentu di presupuesto i wak pa bo konsenshi ta limpi. E reunionnan sekreto ku tabatin entre partidonan ku ta bai forma gobièrnu durante e pousa nan den Parlamento, no ta sekreto pa Dios.
Charetti Eduarda-Francisca
Miembro di Parlamento (MFK)
Kòrsou, 7 di desèmber 2016


text:
ORANJESTAD (AAN): Manera tur e ultimo aña nan, Diasabra awor dia 11 di Juni, e comunidad Filipino akinan na Aruba lo festeha nan di 113 aña di Independencia cual ta worde conmemora semper dia 12 di Juni.
Pa motibo cu e ta cai ariba diadomingo, nos lo celebre e aña aki ariba Diasabra, 11 di Juni.
Manera tur aña, nos ta spera di por haja e bishita oficial di un di nos autoridad di nos Embahada na Caracas, pero nos no a haja sa ainda ken lo bin, pasobra ta depende si e Consul General nobo lo yega Caracas awe of mayan. Esaki kiermeen tambe cu Consul General Ampeso a despedi di nos cu su ultimo visita y lo bay awor pa su reto nobo na Canada.
Nan kier gradici Sr. Ampeso di akinan pa tur loke el a haci pa nos comunidad aki na Aruba. Maraming Salamat Congen.
Loke ta jena nos cu hopi orguyo ta cu Aruba ta e poco paisnan fuera di nos Madre Patria Filipinas cu ta celebra e dia aki cu su parti protocolair manera nos ta haciele semper akinan. E aña aki, nos ta celebra e dia di Independencia di Filipinas pa di 9 biaha oficialmente aki na Aruba. Tur aña Señora Ami Henriquez Mendez, Consul Honoraria na Aruba conhuntamente cu su conseheronan ta escohe un grupo di Filipinos cu ta destaca den e comunidad na Aruba. E aña aki no ta otro y a scohe e grupo di ayudo domestico. Esaki ta e grupo cu a yega Aruba pa promer biaha na 1988.
Despues a bin e grupo grandi pa construi La Cabana na 1989-1990. Asina por sigui menciona cu te cu awe tin varios Filipina sea como pareha of nan so ta traha na Aruba como ayudo domestico. Pesey a scohe e grupo aki, pasobra nan ta e pionero nan y nos kier pone nan den e luz di publicidad. Nan tabata e promer grupo di Filipino nan cu a bin traha na Aruba den e sector priva.
Ainda mi por corda con nos ta celebra nos fiesta nan den grupo masha chikito pasobra te cu 1989 Aruba tabata conta cu un grupo di mas of menos 30 Filipino. Di e pioneronan aki tur a establece y traha nan hogar akinan. Varios di nan yiu y sigur nan nieto nan a nace aki na Aruba. Hopi a bay traha ariba nan mes cu nan mesun negoshi of ta trahando den otro sector priva. E comunidad Filipino a sinja e tradición y cultura di Aruba pero tambe a sigui sinja nan yiunan nan tradición y cultura Filipino. Pesey tambe Semper nan ta orgulloso di por demostra e pueblo di Aruba nan tradición y cultura. E yiunan a bira e Arubiano nobo of manera nos ta yama nan, e Arubayno -Filipino. Nan a nace akinan y ta bay school akinan y hasta tin algún di nan cu a tuma posición nan clave den nos sector laboral aki na Aruba. Esaki ta e muestra di e manera fácil cu e comunidad Filipino a entegra aki na Aruba. Fuera cu nan tur a yega akinan papiando nan idioma y Ingles, nan a sinja papiamento den un tempo relativo hopi cortico.
Manera mi ta bisa tur aña cu rond di mundo, Filipinas a exporta especialista, doctor, nurse, architecto y tur clase di profesional nan. Actualmente nos tin varios di nos yiunan cu ta studia afor, sea Hulanda, Merca, Canada of Filipinas pa bolbe back como profesional pa yuda aki na Aruba, cual a bira nan cas!!
Esaki ta hacimi como nan Consul akinan hopi orguyoso di mi paisano nan. Nan amor pa e patria aki cu a tuma nan cu man habri y nan no a defrauda e país nobo aki. Y nan ta contribui awor na e economía di Aruba.
Mi kier invita tur mi paisano nan y Aruba en general pa acompanja nos diasabra awor 11 di Juni pa 9:30 am di mainta na Wilhelmina Park pa asina e parti protocolair por cuminsa EXACTAMENTE 10 am. Despues di e parti oficial aki, lo tin oportunidad di tuma un brindis te cu 12:30 na Fort Zoutman. Na mi paisona nan, por favor bin bisti cu boso Filipiniana y Barong Tagalog, cual ta nos trahe nacional.
Pa cualkier pregunta por comunica cu mi persona na e telefoon nan 586-5766 y 748-4955.
Tambe mi kier a recorda boso nan cu diasabra awor Restaurant Hopi Bon Grill tambe ta celebra anochi cu cumindanan manera lechon y pansit, un buffet di cuminda Filipino super sabroso. Mira nan promoción.
Por ultimo, mi kier recorda boso nan carinjosamente pa tene cuenta cu e horario di oficina cu ta di Dialuna pa Diabierna di 1pm -6pm. Por favor, yama prome pa un cita como cu no ta tur ora mi ta na oficina. Gradici tur mi paisano nan cu semper tey pa yuda ora mester di nan y ta desea tur Filipino na Aruba un feliz dia di Independencia di Filipinas.


text:
Salsa: un medio di comunicacion y educacion:
ORANJESTAD (AAN) – Matutino DIARIO a haci un recorido den e trayectoria di Salsa di Caribe pa Mundo, cu sr. Mirto Lacle.
Manera nos tur sa, Mirto Lacle ta un Academico, Investigador y Gestor Cultural, y den un entrevista el amplia riba e tema di Salsa, como medio di comunicacion y educacion.
Durante un charla reciente, na Biblioteca Nacional, sr. Lacle a elabora riba esaki, y awor e ta amplia como cu Salsa tin su historia compleho y suigeneris.
Concepto “Triologia entre musica, canto y baile”.
Kico esaki ta encera? “Loke e concepto aki ta encera cu e tres aspectonan aki tin un link, nan ta forma parti di ‘un ta yama otro’, ta mara na otro. Na momento cu bo ta tende Salsa bo por ta Chines of Italiano, por ehemplo, bo sa cu e ta Salsa. Un di e caracteristicanan di Salsa ta cu tin un Salcero, y e Salcero ta e cantante, pero e ta un portavoz y maestro di ceremonia na e mesun momento. Tin Salcero cu ta sonero. Tur sonero, ta salcero pero no tur salcero ta sonero”, Mirto Lacle a bisa.
Pero kico ta un sonero?
Sr. Lacle a defini esaki: “ E sonero, e salcero, e cantante ta e persona entre coro y coro. E mester por domina su canto, e mester parti’e cu e coro ta canta y ta bolbe bin, e mester tin un espacio fiho pa improvisa.
Cu e sonero tradicional di e musica tropical antiphonal, e coro ta establece e parametro di e metrica y e ritmica. E ta impone un espacio fiho di tempo pa improvisa e compasnan entre coro y coro”, Mirto Lacle a señala.
El a splica cu e solista sonero ta comberti su mes den e otro timbre cu e ta produci ora e ta canta, na nivel melodico.
“Pues ta trata di patronchinan ritmico propio, dentro di e armazon poliritmico total, masha compleho”, Mirto Lacle a subraya.
Esaki segun definicion di Angel G. Quintero Rivera, un musicologo cu tur hende conoce na Puerto Rico y cu a haci e definicion di kico ta soneo.
“E Sonero Mayor di Puerto Rico ta Ismael (Maelo) Rivera. E y Celia Cruz, ‘La Guarachera de Cuba’, ta personahenan emblematico pa scolnan di soneo den e mundo di Salsa. Y nan dos a crea pauta y eherce un gran influencia den hopi salcero di e decada di añanan 70. Pero tin mas…” Lacle a expresa.
Algun di e caracteristicanan cu un bon sonero mester tin ta, entre otro: sonoridad di palabra, su voz, e formato antiphonal, y e uso di Jitanjafora.
Kico ta un Jitanjafora?
“Su definicion ta un creacion poetico constitui pa expresionnan of palabranan carente di significado, inventa, deforma, etc., pero di gran valor fonico y cu ta duna cierto sentido na e texto den su conhunto”, Lacle a splica.
Kico e tematica cu nan ta canta ta?
“Salsa tin un trayectoria largo. Na fin di añanan 60 y durante añanan 70, por bisa cu e ambiente musical ta modifica cu evolucion di un genero cu a distingui su mes, pa su caracter bailable y comercial.
Un otro punto ta cu desde e Revolucion Cubano na 1959, a bin un cambio na Cuba, deriva di su inicionan di un tradicion musical cu ta emigra for di Cuba pa resto di Caribe y Centro America. Un otro punto ta cu e ritmo Salsa, na dado momento, se asienta of radica na Puerto Rico, y den e Colonia Hispano-Boricua na New York, segun splicacion di Cesar Rondon”.
Y kico Salsa mes?
“Segun e definicion cortico ta e combinacion liber di ritmo y genero diverso di Caribe. Of por bisa tambe cu Salsa ta un movimento di expresion popular cu ta combina diferente genero y ritmo tradicional Caribeño, entre otro: bomba, plena, rumba, guaracha, son, guaguanco, mambo, chachacha. Esaki segun e estudioso musicologo Angel. G. Quintero Rivera. Por bisa tambe cu Salsa ta expresion di un vision di mundo, pasobra e compositornan ta expresa nan vision di mundo, pa medio di e genero musical Salsa, y esaki desde un perspectiva Boricua y Latinoamericano”, Lacle a subraya.
Y kico ta su tematica?
“E tematica por encera emigracion Caribeño, e sentido di identidad, e posicion di hende muher den sociedad, prehuicio racial, diferencia di clase, represion politico, y entre otro, unidad latinoamericano. Esaki segun Aixa Merino Falu”. Pues, esaki ta e nucleo cu sr. Mirto Lacle a expone.
Importancia di divulga informacion:
“E informacion aki ta hopi importante pa esnan cu ta balia Salsa sea profesional of aficionado, por compronde miho kico nan ta balia y con pa sintie. Mi ta pidi e spectadornan keda pendiente di e siguiente ‘Homenahe na Salsa 2’ cu pelicula, canto y baile”, Lacle a conclui.


text:
E TOREN DI VIGILANSIA Num. 4 2016 | Beibel—Historia di Su Sobrebibensia
Atraves di siglonan, Beibel i su mensahe a konfrontá tur tipo di menasa. Dikon su sobrebibensia ta importante?
TÓPIKO PRINSIPAL
Un Historia Importante
Niun otro buki a yega di forma e kreensianan di asina tantu hende durante asina tantu aña. Pero nos por konfia Beibel?
TÓPIKO PRINSIPAL
Beibel A Keda Konserbá
Eskritor- i kopistanan di Beibel a skirbi e mensahe di Beibel riba pèrkamènt i papiro. Kon tal tekstonan antiguo a keda konserbá te awe?
TÓPIKO PRINSIPAL
Beibel A Sobrebibí Oposishon
Lidernan polítiko i religioso a purba di prohibí hende di tin, di produsí òf di tradusí Beibel, pero tur nan intento a frakasá.
TÓPIKO PRINSIPAL
Beibel A Sobrebibí e Intentonan pa Kambia Su Mensahe
Algun hende sin eskrúpulo a purba di kambia Beibel su mensahe. Kon nan intentonan a sali na kla?
TÓPIKO PRINSIPAL
Kon Bini Beibel A Sobrebibí?
Kiko ta hasi e buki akí asina spesial?
Bo Tabata Sa?
Dikon e manera ku Hesus a trata hende leproso no tabata usual? A base di kiko e lidernan religioso hudiu tabata permití hende divorsiá?
Un Mundu sin Violensia Ta Posibel?
Hopi hende a ser yudá pa kambia nan komportashon violento. Loke a yuda nan por yuda otro hende tambe.
BEIBEL TA KAMBIA BIDA DI HENDE
Mi A Faya Hopi Biaha Promé Ku Mi A Logra
Kon un hòmber a vense su adikshon na pornografia i haña pas mental?
E Mihó Komparashon Ku Bo Por Hasi den Bo Bida
Míles di religion ku ta yama nan mes kristian ta dividí i ta siña doktrinanan ku ta kontradisí otro. Pues, kon bo por haña sa si un siñansa ta bèrdat?
Kiko Beibel Ta Bisa?
Dios ta usa un organisashon religioso pa hala hende serka dje?
Mas Informashon Online
Ken Su Pensamentunan Ta Skirbi den Beibel?
Hopi eskritor di Beibel a bisa ku ta Dios a guia nan. Dikon?


text:
ORANJESTAD (AAN): Huespednan di Costa Linda Beach Resort a worde presenta cu titulonan honorario crea pa Ministerio di Turismo, como un muestra di aprecio pa e hecho cu nan ta bishitando Aruba ya pa 10 y 20 aña consecutivo.Nan ta amigonan special di Aruba, gozando mas di 10 vakantie na Aruba. Nan a ricibi e honor di Huesped Distingui, y esnan cu 20 aña consecutivo di bishita, a worde nombra como Embahador di Bon Boluntad.
Aruba Tourism Authority a apunta Ricardo Croes, pa bay honra e turistanan aki na Costa Linda Beach Resort.
E biaha aki, Daniela Rodriguez Muñoz a worde honra como Huesped Distingui, como cu e ta bishitando Aruba ya caba pa 18 aña. Aki por mira nan hunto cu personal di Costa Linda.


text: borracha Amiga borracha coge rico despues de la fiesta sex, que Amiga borracha coge rico despues de la fiesta sex, big Amiga borracha coge rico despues de la fiesta sex, tits Amiga borracha coge rico despues de la fiesta sex, rico Amiga borracha coge rico despues de la fiesta sex, homemade Amiga borracha coge rico despues de la fiesta sex, teen Amiga borracha coge rico despues de la fiesta sex, latina Amiga borracha coge rico despues de la fiesta sex, amateur Amiga borracha coge rico despues de la fiesta sex, drunk Amiga borracha coge rico despues de la fiesta sex, por Amiga borracha coge rico despues de la fiesta sex, las Amiga borracha coge rico despues de la fiesta sex, teens Amiga borracha coge rico despues de la fiesta sex, fucking Amiga borracha coge rico despues de la fiesta sex, mex Amiga borracha coge rico despues de la fiesta sex, Amiga borracha coge rico despues de la fiesta sex,


text:
organisacion y ehecucion di e “Royal Jump up”, den cual Instituto Biba Saludabel
y Activo, IBiSA a hunga un rol importante, algun empleado di IBiSA a ricibi un
reconocimento special diabierna atardi riba Wilhelmina Park. Nos por corda cu e “Royal
Jump up” a tuma lugar den Compleho Deportivo Guillermo Prospero Trinidad, e laman
blauw di muchanan di Schoolnan Basico di Aruba den nan flannel blauw cu e Shoco dia
21 di November 2013.
E reconocimento special aki pa medio di un ‘Medaya Conmemorativo’ a ser entrega
door di Su Excelencia Gobernador di Aruba sr. Fredis Refunjol y Prome Minister mr.
Mike Eman den nomber di Cas Real.
Despues di e bishita Real na e parti Caribe Hulandes, Rey Willem Alexander y Reina
Maxima a keda sumamente impresiona y contento cu e actividadnan cu a ser prepara
pa nan durante nan bishita na Aruba aña pasa, pa cual motibo a selecta for di mas cu
500 boluntario, e cantidad di 77 persona pa duna un reconocimento special.
E acto cu a tuma lugar riba Wilhelmina Park a encera un programa cu Kabinete di
Gobernador di Aruba a prepara pa e ocasion. Despues di e yegada di Su Excelencia
Gobernador Refunjol pa 5’or di atardi, a sigui cu un discurso elocuente di su excelencia
sr. Gobernador, cu a repasa cada actividad y menciona e personanan cu a ricibi e
reconocimento pa nan trabao. Despues a sigui cu e parti di entrega di e medayanan di
reconocimento. E prome grupo pa ricibi esaki tabata e grupo di 80 militar di Cuerpo di
Marina Real di Aruba.
Siguientemente a parti e grupo di 77 ciudadano den dos. Y un parti a ricibi nan medaya
for di sr. Gobernador Refunjol, mientras cu e otro parti a haya esaki for di Prome
Minister sr. Eman.
E grupo den cual e empleadonan di IBiSA tabata a ricibi nan medaya conmemorativo
for di su Excelencia sr. Gobernador Refunjol. Esnan cu a ricibi e reconocimento special
y cu a forma parti di e “Shoco Team” ta: Edgar Erasmus, Adeline Geerman, Sue-Ann
de Leça-Leong, Monique van Embden, Patty Portier, Rodymar Geerman, Annemarie
Proveyer-Groot, Esmeralda Schotman, Omar Harms, Giovanni Raghunath, Teiry
Peñate, Angelique Thode, Richard Tromp, Zulema Dabian-Erasmus, Nathalie Maduro,
Di-Angelo Schenker, Addonsito Croes, Giovanni Leocadia y Ericko Pieternella. Tur bao
guia di sra. Margot Llomphart di Kabinet di Gobernador di Aruba.
E atardi a conta cu un presentacion bunita di e grupo di baile di Alydia Wever y despues
di e entrega di e ‘Medaya Conmemorativo’, a clausura cu e presentacion di e grupo
Datapanik cu a deleita esnan presente musicalmente.
Direktie y Personal di IBiSA ta felicita tur persona cu a yuda, no solamente esnan cu
a ricibi e ‘Medaya Conmemorativo di Cas Real’, pero tur hende. Mas ainda esnan cu
a yuda sin cu nan mes tabata tin oportunidad pa wak e Rey cu e Reina, den cual ta
conta e mas di 100 boluntario cu a asisti e empleadonan di IBiSA den organisa, prepara
y ehecuta e tremendo actividad di e “Royal Jump up” cu sigur ta keda den memoria y
curason di Pareha Real.


text:
ORANJESTAD – Un di e peloteronan di Aruba cu tin mas anja den liganan menor ta catcher Shawn Zarraga. Na 2008 Shawn Zarraga a cuminsa su trayectoria den liganan menor cu e ekipo di Milwaukee Brewers pero na 2015 e la firma cu e ekipo di Dodgers.
Anja pasa Zarraga a hunga independiente cu e ekipo di Cleburne Railroaders na Cleburne, Texas despues cu e ekipo di Cincinnati Reds a lage bai como catcher, pero e no a tarda hopi.
Un biaha mas Shawn Zarraga ta cu e ekipo di LA Dodgers cu un contract di liga menor y pa di 3 biaha ta forma parti di Spring Training como non-invitee.
Ayera durante wega contra di Cleveland Indians e ta drenta wega pa e ekipo di Dodgers.


text:
ORANJESTAD(AAN): Minister Plenipotenciario demisionario Juan David Yrausquin na Hulanda tabata presente den Parlamento Hulandes
Eynan tabata tin reunion andando relaciona cu acuerdo di gobernacion. Ya caba a mira cu tin un man di cooperacion cu ta worde saca for di e expresion despues di e acuerdo di gobernacion. Minister Juan David Yrausquin ta splica mas.
E siman aki e cuatro partidonan cu a bay eleccion na Maart/April ultimo na Hulanda, a yega na un acuerdo di gobernacion pa e periodo 2017 pa 2021. Esaki ta partidonan VVD, CDA, D66 y ChristenUnie. Na e momento aki tin un debate den Parlamento Hulandes riba e acuerdo di Gobernacion aki.
Pa Aruba e acuerdo di gobernacion aki ta hopi importante pasobra tambe tin palabracionnan haci pa loke ta trata relacionnan den reino y ta sumamente contento cu e palabracionnan cu a worde haci pasobra e ta un mehoracion substancial compara cu e acuerdo di Gobernacion di 4 aña pasa, unda cu e dos partidonan tabata VVD y PvdA.
E tempo ey ta dos zin, dos sentencia tabata tin hinca aden. Uno cu ta bisa cu e supervision financiero ta keda manteni y cu imigrantenan di areanan Caribense den Reino ta worde trata den un manera menos faborabel cu tabata sosode anteriormente. Awor aki ta wak palabranan manera un cooperacion constructivo, ta wak cu ta menciona e historia comun. Bo ta wak tambe cu ta bay busca normanan di cooperacion cu lo ta hopi mas beneficioso pa pais Aruba cu e tabata den pasado.
Tin un man ta worde saca den e acuerdo di gobernacion aki pa Aruba, Corsou, St. Maarten, areanan Caribense di Reino y ta na nos awor aki como paisnan, como politiconan pa duna e man aki cu ta worde saca haci bon uzo di dje.
Minister Juan David Yrausquin a splica cu tin e partidonan awo den gobernacion cu ta mira y tin vision diferente riba e relacion den reino. Partido ruman di AVP, esta CDA, ta den e coalicion aki. Sa cu e partido aki tin un vision totalmente diferente riba reino cu e partido mas grandi tambe den e coalicion aki, esta VVD.
Si mira por ehempel e programa di e diferente partidonan aki, por mira cu e partido VVD, cu nan kier independencia di e partinan Caribense den Reino.
Nan lo kier kibra e lasonan, mientras cu CDA ta reconoce un totalmente diferente futuro pa e partinan Caribense den reino, unda cu nos ta sigui di ta parti di e futuro aki.
No solamente CdA, pero ChristenUnie, cu tambe ta un otro partido cu ta parti di e coalicion aki. Tin un vision totalmente diferente y tambe e partido D66. Tur e partidonan aki, prome minister Mike Eman, lider di AVP a reuni cu nan tambe na Maart. Tambe a papia riba e lasonan den reino
. Na e momento ey caba a purba di influencia e acuerdo di gobernacion. Pesey mes ta contento cu no solamente e lasonan di awo, pero tambe di hopi tempo cu tabata tin cu e partidonan aki. A resulta tambe den un acuerdo cu ta na beneficio di reino di e parti Caribense y un biaha mas. Ta spera cu e bon uzo ta worde haci di esaki den e añanan nos dilanti.
Formamento di coalicion:
E forma di formamento di coalicion, ta un tema cu ta importante, mirando cu awor aki tin partidonan cu ta purbando di yega na un acuerdo y forma un coalicion. E proceso di formacion di Gobierno a cuminsa inmediatamente despues di eleccion na Hulanda segun minister Juan David Yrausquin.
Tres diferente formador tabata parti di e proceso di e gobernacion nobo pa purba di busca unda cu tin acuerdonan posibel entre partidonan cu tin ideanan totalmente diferente riba futuro. Diferente ideologia, pero na final di dia por a mira cu tin un acuerdo hopi extenso, pero cu ta bay nifica un mehoracion pa e pais y pa diferente persona den e pais, cual segun Yrausquin, na Aruba nos mester por siña di e proceso cu a tuma luga na Hulanda.
E proceso aki berdad a tarda hopi. Esey ta algo cu tin biaha no tin grip riba dje. Pero di un otro banda por mira un acuerdo den cual awor aki e partidonan y e ministernan sa kico nan tin cu haci pa e proximo cuater añanan y cu ta cuadra. E parti economico ta cuadra, e parti financiero ta cuadra, pero tambe e mehoracion pa enseñansa, mehoracion pa cuido medico. Diferente areanan cu e diferente partidonan cu a bay eleccion cun’e, por mira claramente cu tin mehoracionnan cu a worde palabra den e acuerdo di gobernacion.


text:
Lo traha riba un plan di evacuacion
ORANJESTAD (AAN): Director di Departamento di Calamidad, Sr. Rino Hermans, ta elabora ariba un training regional pa tsunami, den e islanan den Caribe, unda cu Aruba lo participa.
Dia 15 di Maart lo tin e training regional di Carib Wave, unda cu Aruba lo participa na dje. Hotel y servicionan a cuminsa inscribi na Rampenbureau, di forma cu e dia aki, lo evalua e aspecto cu Departamento di Calamidad a considera cu a faya aña pasa cu lo tabata e parti di falta di comunicacion den masa.
Den caso di un simulacro unda cu e companianan lo haya e rapport unda cu lo bisa cu den un ora tsunami lo alcansa nos costanan, anto riba esey lo bay keda traha e aña aki, segun Sr. Rino Hermans Director di Departamento di Calamidad di Aruba.
Cada director, cada persona, cada hefe cu drenta den un edificio mester ta responsabel con pa evacua. Aruba tin 32 aña di Status Aparte. Na 2018 cu te ainda no por evacua un scol, ta señal di negligencia unda cu a neglisha e parti di siguridad.
For di Brandweer nan a haya informacion cu 7 scol a haya nan plan di evacuacion. Pero ta haci un training cu di antemano sa cu e lo bay faya.
Rampenbureau ta trahando den esfuerzo conhunto cu Brandweer pa ofrece con ta bay yega na duna un mainta di preparacion na director di scolnan pa esakinan pas’e over na e scolnan. Pa loke ta parti di horcan, hopi ta e scolnan cu ta yama boek un dia, pa duna charla over di horcan.
Rosario College a tuma e iniciativa pa otro scolnan cuminsa traha ariba un plan di evacuacion, cual meta ta pa 2020.
Ora cu caba cu e scolnan, ainda ta keda e casnan di anciano, cu tambe ta keda den e asina yama, zona cora, segun Sr. Rino Hermans, director di Rampenbureau.


text:
This post is also available in: Dutch, English.
Awaseru fuerte mei mei den luna di Aprel. Ni un siman despues tur palu di Kibrahacha ku ta den e área di awaseru ta kuminsá nan show di magia. Un extravangansa hel di flor, un oásis den e mondi shinishi i seku. Oro likidó pa tur animal ku ta kome nektar manera blenchi, barika hel, toepial, abeya, maribomba i otro animal ku gusta esaki. Un ekspreshon visual di koló lokual nos por atmirá ku asombro. Algu ku no ta dura mas ku un par di dia.
Pero no wak e flor den e palu so, pero opservá tambe e tapèit di flor koló di oro riba suela, kaminda nan ta haña un di dos bida, komo kuminda pa vruminga, lagadishi, konènchi i tambe nos biná rabu blanku.
Kibrahacha (Tabebuia Billbergii) ta un palu hopi popular na Kòrsou pa motibu di su bunitesa ora e ta floria, pa un periodo kòrtiku pero impreshonante. E nòmber Kibrahacha na Papiamentu ta pa motibu ku e palu ku e mata aki ta produsí ta sumamente duru, asina duru ku e ta kirba un hacha. Pa motibu ku nos mes palu di Kibrahacha ta floria mayoria biaha solamente den e promé mitar di aña ku eksploshon di koló hel, i no ta floria mas ku un biaha pa aña, a importá Yellow Poui, manera ta yama e palu na Inglés, di otro isla pa planta kantu di kaminda i den parkenan den siudat. Por rekonosé esnan importá na e hecho ku nan tin blachi bèrdè i flor hel pareu.
Kibracha lokal ta kompletamente sin blachi den temporada seku i nan tin solamente e komienso di knòpi di flor na nan taki. Esaki ta e sekreto tras di e velosidat ku e palu aki por produsí flor despues di un fuerte yobida. E knòpi di flor ta manera drumí, wardando yobida ku lo duna e palu e energia i forsa pa desaroyá e flornan. E palu lo bai invertí hopi energia den produkshon di e sigiente generashon ku e flor hel i simia. Ta solamente ora awa ta keda kai, ku e palu lo bai desaroyá blachi tambe. Si awa stop di kai, e palu ta bai den su modo di drumi atrobe te ora ku temporada di awa kuminsá i tin sufisiente energia pa desaroyá su blachinan. I ya ku mayoria knòpi ya kaba a bira flor, den e promé mitar di aña, lo no sigui un di dos ‘eksploshon’ di flor mas lat den aña.
Ta basta ‘sabí’ pa tin flor den temporada di sekura. Ku esaki e palunan aki literalmente ta forma un oásis di nektar den un situashon di desierto riba nos isla, pa asina atraé tur animal ku por yuda e palu ku su fertilisashon. No tin otro palu ku por kompetí.


text:
ORANJESTAD(AAN): Ora scucha expresion di algun pensionado cu kier expresa cosnan no berdad, ta motibo pa Sali bisa e berdad. Nan kier haya dominio di placa di otro pensionadonan cu tambe a cana e caminda di corte. E acusacion contra minister no a cay den bon tera.
Minister Arends ta haya lamentable cu sr. Van Doornspreek ta indica y ta bisa, of e werkgroep ta bisa cu Gobierno ta gaña, cu Gobierno no ta cumpli. Esey absolutamente no ta e caso. For di dia 3 di Juli ta wardando e informacion cu tin mester pa efectua e pago.
Ora cu tin un caso asina, Gobierno, land Aruba, of cualkier partido, mester di un finale kwijting. Y mester sa precies si tin acuerdo firma di e suma, como tambe e nomber di e persona. No tin discusion riba loke ta trata wettelijke rente. Gobierno a tuma un decision di principio cu hasta esnan cu hues no a dicta specificamente na nan fabor, ta haya nan wettelijke rente paga for di Juni di 2006.
Tur wettelijke rente ta core mescos. No tin discusion ni entre werkgroep ni tampoco cu directie financier over di wettelijke rente. E suma pa e representantenan y Gobierno ta klop, solamente cu for di dia 3 di Juli ta wardando e lista completo y solamente siman pasa a haya un lista preliminar. Tampoco e no ta completo. Ta wardando accion di parti di directie financien y directie wetgeving, si ta bay over na ehecuta un di dos pago, un pago parcial na un parti di e di dos grupo y ta warda ora haya e demas nombernan.
Gobierno ta cumpli. Ta algo cu prome minister y minister Mike de Meza, hunto cu SEPPA a yega na un acuerdo di principio, prome cu minister Arends a bira minister di asuntonan economico. Na momento cu el a bira minister, a traha diligentemente riba e leynan cu a bay parlamento y e autorisacion eynan el a haya dia 28 di Juni y dia 3 di Juli a sinta.
Dia 4 di Augustus, e prome grupo a worde paga y te cu fecha di awe, no tin un lista final di e representantenan di werkgroep pa loke ta trata e di dos grupo cu mester worde paga. Gobierno tambe tin interes pa soluciona e caso aki, pa finalisa e caso aki, pero ta depende tambe di informacion.
Si conoce un persona cu ta den e di dos grupo y ainda e no a firma nada, no a firma ningun confirmacion ni di su suma ni tampoco di nomber y tur e datonan, por fabor, acudi na Directie Financien, pasobra asina por agilisa e proceso hopi mas. A nota cu tin representantenan, como cu tin interesnan ora tin placa y esey ta lamentable. Ora cu tin interesnan, esey ta stroba tin biaha e proceso. Si no a firma ainda, por fabor acudi na directie financien, pa e ora Land Aruba por caba di efectua e di dos pago.
E 1.5 miyon, e prome grupo cu nan ta yama Bernadina y 32 otro ex empleado, nan placa ta cerca abogado Ecury. E di dos grupo, cu ta di 60 hende, kende ta worde representa pa sr. Van Doornspreek. Obviamente ta depende di dje pa haya informacion. Si haya cu ta tarda, acudi na directie financien pa haya nomber y datonan precies.


text:
Rudy Geerman di FTA:
ORANJESTAD (AAN): Pueblo ta sinti cu tin cierto desaroyonan cu por considera negativo. Comercio ta sinti cu cos ta slow y nan ta kehando cu placa no ta draai. Rudy Geerman di FTA a splica cu pa loke ta horeca, e wiel ta draai hopi smooth, pasobra e ta bayendo bon pa nan. Contrario na comercio cual wiel ta sinti cu e ta manera stijf, e sindicalista a remarca.
Geerman ta sinti cu tur negoshi ta bisa cu e benta a baha. Claro cu e medida cu a wordo tuma ultimo, ta trece cun’e cu hende ta bay hiba cas menos placa. E balor di e poder di compra di e trahadonan ta bay atras. Apesar cu te awor aki, riba papel tin un costo di bida cu apenas ta subiendo, pero en realidad, si mira tur dia cu bo cumpra cos, y bo ta wak den e caso aki con e prijsnan ta.
Bo ta sinti cu tin un momento di ta cauteloso kico mas lo bay bin, segun Geerman. Cu esey lo por core te cu e luna aki completo, te otro luna. E ora ey pueblo por wak cu e medida aki tey, y riba dje, lo no bin ningun otro medida mas. E ora ey e pueblo ta haya confiansa bek y cu nan por den e caso aki, bin ta gastando locual cu ta e patronchi di gasta, den e ultimo luna of añanan. Un cos ta sigur, cu e poder di compra, e cantidad cu tabata tin pa gasta a bira menos.
Comercio no ta depende di e area di turismo, pero di nos hendenan tambe. Geerman a comenta cu sea directa of indirectamente, mas cu 90% di entrada di e pais, ta depende di turismo. E comercio tambe directa of indirectamente tambe ta depende di turismo. E trahado ta traha pa turismo, turismo ta haya placa y cobra y ta bin gast’e. Locual cu a bin ta bisa cu, mirando cu e poder di compra a reduci, hopi hende no sa kico mas ta bay pasa, si tin un of otro medida mas.
E ora ey nan ta riba un hold pa loke ta e gastamento. Esey ta hay’e den tur pais. E otro banda ta cu e economia ta crece poco poco. Esey ta trece cun’e cu tin un stagnacion. Una bes cu e lunanan ta pasando, cual Geerman ta kere cu despues di September of October, e ora ey bo ta bay wak cu e confiansa tey bek. Cu e ora ey e economia ta cuminsa fluctua su mes.
Geerman no sa dicon comercio ta teme pa inflacion. E inflacion pa añanan largo a wordo controla. Pero bo no por controla tur cos pa semper. Awo a yega e momento cu realmente bo no por controla mas. No lo kere cu e inflacion lo sali halto pa loke ta final di 2018, pero sigur e lo sali mas hopi cu final di 2017.
Pero pa locual ta aña 2019 y 2020, eynan si por mira un gran influencia di locual ta inflacion. Claro cu e mester bin pasobra bo no por den e caso aki, si bo wak bon, con e inflacion tabata den e ultimo 4 pa 5 aña. Pero den e cartera di e trahado, bo no a nota esey, Geerman a splica.


text:
For di prome cu fin di aña caba e comision di The Revival of Palo Marga 2 ta trahando duro riba loke ta bai bira e gran celebracion di 35 aña di nos pista di drag race “Palo Marga”.
E interes internacionalmente pa e careda aki ta asina grandi cu a bay over na expande e dianan di careda pa asina mas categoria por mira accion y e publico lo por haya no cu menos cu 5 dia di evento na Palo Marga cual sigur ta mustra con grandi e evento aki lo ta.
Faltando 3 luna pa e evento tuma lugar awe The Revival of Palo Marga 2 ta cla pa cuminsa anuncia un di e vehiculonan di Puerto Rico cu ta confirma pa ta presente durante e Mega evento aki. Ta trata di e dragster di Big Charlie Racing cu ta biniendo Aruba specialmente pa midi forsa cu nos dragsternan local cu ta core den e categoria di 7 seconde. Pues esaki lo bira interesante paso lo bai tin un field basta grandi di dragsters coriendo den 7 seconde pa asina duna e publico un show jen di adrenalina.
Den curso di e proximo dianan lo ta anunciando mas di e participantenan di Merca, Puerto Rico y Corsou cu lo ta biniendo Aruba pa e Mega evento aki cu lo tuma luga dianan 24, 25, 26, 27 y 28 di April proximo, como tambe e categorianan y e premionan cash cu lo tin pa cada categoria. Pa keda up to date kiko ta e preparacionnan pa e gran celebracion aki por bishita y like e pagina di The Revival of Palo Marga 2 riba Facebook
Big Charlie Racing na Aruba pa 35 aña di Palo Marga
For di prome cu fin di aña caba e comision di The Revival of Palo Marga 2 ta trahando duro riba loke ta bai bira e gran celebracion di 35 aña di nos pista di drag race “Palo Marga”.


text:
Corsou: Trahadonan na Refineria Isla a cuminsa cu welga diaranson. Trahadonan na Isla, opera pa PDVSA a cuminsa cu un welga diaranson pa demanda informacion riba futuro di e refineria. E impacto di e welga tabata limita, sinembargo, mientras cu e refineria ta trahando cu capacidad abao debi na entreganan ...Read More »
Curacao
Demanda contra Gerrit Schotte pa mas di un miyon dollar
Ministerio Publico na Corsou ta demandando mas di un miyon di dollar for di ex prome minister Gerrit Schotte. Schotte a wordo sentencia na tres aña di prizon aña pasa door di a acepta 223 mil dollar na soborno, falsificacion y labamento di placa. Di acuerdo cu Ministerio Publico, Schotte, ...Read More »


text:
New York City
New York ta un di e siudatnan mas poblá den e Estadonan Uni di Merka i ta e sentro di e área metropolitano di New York, ku ta un di esnan mas poblá na Merka. New York tin un gran influensia riba komersio global, finansa, medionan di komunikashon, kultura, arte, moda, investigashon (research), edukashon i entretenimento. Komo e siudat ku tin e ofisina prinsipal di Nashonnan Uni, e ta un siudat importante na nivel internashonal. E siudat ta wordu referi na dje komo New York City of e Siudat di New York pa distingui'e for di e estado di New York, ku e ta parti di dje.


text:
Introdukshon
Dia e apòstelnan a mira Hesus riba un seru ku su figura kompletamente kambiá, nan a mira dos hòmber pará banda di djE, Moises i e profeta Elías. E evangelista Lukas ta nota ku nan tabata kombersá ku Hesus tokante su Éksodo benidero na Herusalèm (Lukas 9:31). Ku esei e evangelista ta referí na morto di Hesus, ku ta un salida for e mundu akí pa bai bèk serka su Tata. ‘Éksodo’ ta nifiká ‘Salida’ i ta nòmber pa e echo sentral den historia di Israel, esta salida di e pueblo di Israel for di sklabitut di Egipto, bou di guia di Moises.
E buki Éksodo ta kuminsá relatá kon e desendientenan di Yakob a sali for di Egipto, kaminda nan tabata katibu. Durante e opreshon di parti di e egipsionan e israelitanan a kuminsá keha i Señor a tende nan súplika. P'esei Señor a yama un tal Moises, un israelita, ku a haña su edukashon na korte di Fárao di Egipto. Den desierto Dios a revelá su nòmber Yahwe (den nos Beibel semper tradusí komo SEÑOR) na Moises i a dun'é e òrdu pa libra su rumannan for di sklabitut. Kulminashon di e parti akí ta selebrashon di e promé Pésag i e kantika di gradisimentu ku Moises i e israelitanan a kuminsá kanta ora nan a kaba di pasa dor di laman komo si fuera tabata tera seku. Meta final di nan biahe dor di desierto ta e pais ku Dios a primintí di duna nan. Pero promé ku esei E ta hiba nan Seru Sinai, kaminda na un manera impreshonante E ta manifestá su mes na nan. Aya E ta sera un aliansa ku nan i for di un grupo kon ku ta di emigrante E ta forma ún nashon, ún pueblo, Dios su pueblo privilegiá. Dios ta primintí di protegé i kompañá nan den forma di un pilá di nubia ku lo ta skur den dia i yen di klaridat anochi. Tambe E ke pa nan konsult'É i ador'É den un santuario ku hende por karga, huntu ku su ‘tènt di enkuentro’ ku E ta laga traha. Pero Dios ta stipulá su kondishonnan tambe: e dies mandamentunan ku nan tin ku atené nan n'e i otro lei- i preseptonan. Eseinan ta manera bòrchi ku ta duna direkshon: bai den tal i tal direkshon i boso lo alkansá berdadero libertat den un pais henteramente di boso mes.
Resúmen di kontenido
1. LIBERASHON DI SKLABITUT NA EGIPTO (1—12)
Opreshon na Egipto: hubentut di Moises 1—2
Dios ta yama Moises i ta prepar'é pa su tarea 3—4
Konfrontashon ku fárao; e dies plaganan 5—11:10
Fiesta di Pésag; salida for di Egipto 12—13:16
2. BIAHE DI E ISRAELITANAN PA SINAI (13—18)
Pasashi dor di Laman Kòrá; kanto di Miriam 13:17—15:27
E biahe pa Seru Sinai; mana 16—17:7
Lucha kontra e amalekitanan; bishita di Yitro 17:8—18:27
3. ALIANSA DI SINAI (19—24)
Preparashon pa e enkuentro entre Dios ku su pueblo 19
Señor ta duna e dies mandamentunan 20:1-21
Preskripshon adishonal 20:22—23:33
Seramentu di Aliansa 24
4. PRESKRIPSHON PA KONSTRUKSHON DI SANTUARIO: instrukshon detayá pa konstrukshon di e tènt di enkuentro ku tur kos ku ta pertenesé n'e (25—31)
5. KIEBRO I RENOBASHON DI ALIANSA (32—34)
E toro yòn di oro 32
Señor no ke kompañá e pueblo mas; orashon di Moises 33
Señor ta mustra mizerikòrdia: renobashon di e aliansa 34
6. EHEKUSHON DI E PRESKRIPSHONNAN RELASHONÁ KU SANTUARIO (35—40)
Konstrukshon di e tènt di enkuentro ku tur kos ku ta pertenesé n'e 35—39
Ta kuminsá usa e tènt di enkuentro 40


text:
Kralendijk - Gobièrnu di Boneiru ta informá ku no lo tin adaptashon di preisnan di produktonan di kombustibel pa luna di mart 2018 debí ku Curoil no a entregá e datonan i informashonnan segun palabrashon pa por adaptá e preisnan di kombustibel riba promé di mart 2018.
Aki ta sigui un lista di tur e preisnan di e produktonan di kombustibel manera stipulá dor di Gobièrnu di Boneiru dia 1 di febrüari 2018 i ku ta keda na vigor te 1 di aprel pa loke ta trata e preis por mayor i di benta na pòmp.
Preis por mayor
Mogas 95 107.09 USDct pa liter.
Kerosine 63.57 USDct pa liter.
Gasòil 67.88 USDct pa liter.
LPG 100LBS 35.52 USD pa silinder.
LPG 20LBS 8.67 USD pa silinder.
Preis pa detayista
Mogas 95 114.00 USDct pa liter.
Kerosine 66.20 USDct pa liter.
Gasòil 71.90 USDct pa liter.
LPG 100LBS 41.64 USD pa silinder.
LPG 20LBS 10.18 USD pa silinder.
Siguiente adaptashon di preis di kombustibel lo ta den luna di aprel 2018.


text:
Un di e notisianan ku mas ta dominá ta Brexit. Brexit ta un abreviashon pa British Exit ku ta salida di Reino Uní (United Kingdom) for di Union Oropeo (EU). E artíkulo aki ta splika Brexit su komienso, status i posibel konsekuensianan pa Oropa, mundu en general i asta pa e área di Karibe.
(1) Reino Uní, Gran Bretaña, Inglatera? Kua ta e diferensia?
Pa komprondé Brexit ta nesesario distinguí Reino Uní, Gran Bretaña i Inglatera ku hopi biaha nos ta brua den otro. Kada un ta un. Gran Bretaña ta un isla ku ta konsistí di tres (3) teritorio atministrativo esta Inglatera, Wales i Eskosia. Reino Uní (UK) ta un pais ku ta konsistí di e teritorionan atministrativo Inglatera, Eskosia, Wales i ademas Nort Irlanda. Den e artíkulo aki nos ta referí pues na UK. No brua esaki ku Inglatera òf Gran Bretaña. Wak foto.
(2) Kon a yega na Brexit?
Riba 23 yüni 2016 suidadanonan di UK a vota den un referèndum kontestando lo siguiente: UK mester keda den EU òf UK mester bandoná EU? 52% a vota na fabor pa bandoná EU i 48% a vota pa keda den EU. Un komplikashon ta e echo ku na dos parti di UK, esta Eskosia i Nort Irlanda e opshon pa UK keda den EU a sali viktorioso. Esaki a lanta atrobe e deseonan Eskosés pa sali for di UK, bira un pais independiente i asina keda den EU. Enkuestanan despues di Brexit ta demostrá ku mas hende di Nort Irlanda ta preferá djòin Irlanda, pues sali for di UK, i asina keda den EU. Kon esaki lo desaroyá, tempu lo bisa.
(3) Kua ta e rasonnan pa kua a vota pa Brexit
E rason prinsipal pa sali tabata basá riba sentimentunan mas bien emoshonal ku UK a pèrdè relevansha den mundu dor ku EU tin muchu kos di bisa den UK. UK a sinti ku nan no tabata baas den nan kas mas. Pues un nostalgia pa un pasado glorioso ku polítikonan a alimentá ku populismo. Nashonalistanan populista básikamente a kombensé e votadonan ku tur lokual no tabata kana bon den UK (prinsipalmente ekonomia stanká, desempleo haltu) tabata falta di Oropa. Ademas tin e tema di imigrashon. A usa estranheronan pa kombensé votadónan ku UK lo pèrdè su identidat i kultura.
(4) Kua tabata e argumentonan pa keda den EU
Esnan na fabor di EU nunka a ninga ku siendo den EU ku esei ta nifiká ménos outonomia. Nan argumento tabata ku e bentahanan pa keda aden ta muchu mas ku e desbentahanan. Tambe nan a bisa ku un salida lo kosta UK karu: ekonomia lo bai atras, empresanan lo bai establesé den otro parti di EU i UK lo keda sin ningun tratado komersial.
(5) Ki dia UK ta sali for di EU?
Ofishalmente riba 29 mart 2017 UK a usa Artíkulo 50 di e Tratado di Lisboa pa sali. Esaki kier men ku UK i EU tin eksaktamente dos (2) aña pa yega na un akuerdo kon e salida lo tuma lugá. UK lo mester sali riba 29 di mart 2019. En bista di e falta di progreso te ainda di e separashon di UK i EU, for di sierto skina di tantu UK komo EU a sali e deseo pa ekstendé e periodo aki. Sinembarglo ekstenshon ta posibel solamente si tur miembro di EU bai di akuerdo. No ta tur hende ke ekstendé e periodo i ta eksihí pa UK ‘bai pa kaba’.
(6) Kiko UK i EU ta negosiando?
Tin diskushon i negosashon riba hopi tereno manera: kuantu plaka UK mester paga promé ku e sali, derechi di suidadanonan di EU ku ta biba na UK, kuota di peska, seguridat ku tabata kai bou di EU, supsidio di EU pa kunukeronan di UK ‘LGO Besuit’ pa e LGOnan Britániko di kua vários ta den Karibe. E batata kayente prinsipal ta keda e aspekto di komersio liber entre di e miembronan di EU i ‘netwerk’ di tratadonan komersial entre EU i hopi partner den mundu. UK no tin tratado komersial e mes ku ningun otro partner.
(7) Kiko ta Hard Brexit i Soft Brexit?
Un salida nogoshá ta keda yamá ‘Soft Brexit’. Un situashon kaminda tin un salida sin ku a yega na un akuerdo ta keda yamá ‘Hard Brexit’. Tur dos banda ta na mesa ainda pues tin speransa pa un resultado negoshá.
(8) Kiko ta e problema ku e frontera di Irlanda i Nort Irlanda?
Irlanda ta miembro di EU i ta komparti un frontera ku Nort Irlanda. Nort Irlanda te na momentu aki tambe ta miembro di EU ya ku UK ainda ta miembro. Problema ta kiko ta bai pasa ku e frontera na momentu ku UK (pues tambe Nort Irlanda) sali for di EU. Prinsipalmente si ta trata aki di un ‘Hard Brexit’. Mester tene na kuente ku ta teme ku sin un solushon pa e frontera menshoná por peligrá e tratado di pas di 1998 entre di e dos teritorionan aki ku a konosé konfrontashonnan ku a kousa morto di vários mil hende. E konfrontashonnan sangriento promé ku 1998 na Nort Irland tabata entre di e grupo pro-djòinmentu ku Irlanda (prinsipalmente Katóliko) i e grupo pro-UK (prinsipalmente Protestant).
(9) Brexit i Karibe
Manera Kòrsou komo LGO Ulandes, tin vários LGO Britániko den Karibe. Un Brexit lo trese hopi insertidumbre pa loke ta trata nan status i spesialmente e areglo komersial ku nan tin ku EU, LGO-Besluit. Dor ku te ainda no ta kla ki resultado final di Brexit lo ta, no por bisa kiko lo pasa ku e LGOnan Britániko i e posibel konsekuensia/oportunidatnan pa nos. Ta konsehabel pa Kòrsou mònitòr e proseso aki i tene kontakto ku e.o. CARICOM ku ta hasiendo su mes estudionan riba Brexit.
Ulaanbaatar, Mongolia


text:
Our Lady Of Medjugorje
Messages From 2004 In Papiamento
Mensahe di dia 25 di yanüari 2004 "Mi yunan stimá! Awe tambe Mi ta invitá boso pa resa. Resa, mi yunan stimá, spesialmente pa esnan ku ainda no a konosé amor di Dios. Resa pa nan kurason habri i pa nan aserká mi kurason i kurason di mi Yu, Hesus; pa nos por kombertí nan den hende di pas. Danki pa korespondé na mi yamada!" 01/2004
Mensahe di dia 25 di febrüari 2004 "Mi yunan stimá! Awe tambe, manera nunka Mi a hasié ántes, Mi ta invitá boso pa habri boso kurason pa mi mensahenan. Mi yunan stimá, boso sea esnan ku ta atraé almanan pa Dios i nunka esnan ku ta alehá almanan for di Dios! Mi ta ku boso i mi stima boso ku un amor grandísimo. Esaki ta tempu di penitensia i di kombershon. Fo´ i profundo di mi kurason, Mi ta invitá boso pa boso pertenesé na Mi ku henter boso kurason. Anto, boso lo ripará ki grandi Dios ta, pasaobra E lo bendishoná boso i E lo duna boso e pas ku no ta kaba nunka. Danki pa korespondé na mi yamada!" 02/2004
Mensahe di dia 25 di mart 04 "Mi yunan stimá! Awe tambe, Mi ta invitá boso: habri boso kurason pa orashon. Na un manera spesial awor, durante e tempu santu akí di grasia, mara boso por habri boso kurason, mi yunan stimá, i por manifestá boso amor pa mi Yu Krusifiká. Di e manera akí so boso lo por deskubrí e don di pas, i boso orashon lo ta un fuente inagotabel ku ta sali for di boso kurason pa henter mundu. Boso sea un ehèmpel bibu pa hasi un trabou di animashon pa pone tur hende hasi bon. Ami ta ku boso i Mi ta stima boso tur. Danki pa korespondé na mi yamada!" 03/2004
Mensahe di dia 25 di aprel 04 "Mi yunan stima! Awe tambe Mi ta pidi boso di biba mi mensahenan ku mas amor, profundidat i humildat mas ku nunka, pa Spiritu Santu yena boso ku su grasia i su forsa. Di e manera akí so boso por ta testigu di pas i pordon. Danki pa korespondé na mi yamada!" 04/2004
Mensahe di dia 25 di mei 2004 "Mi yunan stima! Awe tambe Mi ke animá boso pa konsagrá boso na mi Kurason Imakulá i na Kurason Sagrado di mi Yu Hesus. Ku esaki boso lo bira di Mi un tiki mas tur dia i boso por koperá ku otro pa boso tur por bira santu. Asina mi legria lo reina den boso kurason i boso lo ta hende di pas i amor. Danki pa korespondé na mi yamada!". 05/2004
Mensahe di dia 25 di yüni 2004 "Mi yunan stimá! Mi kurason ta yen di legria. Mi ke yama boso tur danki pasobra boso ta yuda Mi hasi mi proyekto bira realidat. Kada un di boso ta masha importante pa Mi. P´esei, mi yunan stimá, resa i legra huntu ku Mi pa kada un di e kurasonnan ku a kombertí i ku a bira instrumento di pas pa henter mundu. E gruponan di orashon ta fuerte. Pa medio di nan, Mi por kontemplá e obra maravioso ku Spiritu Santu ta realisá na mundu. Danki pa korespondé na mi yamada!" 06/2004
Mensahe di dia 25 di yüli 2004 "Mi yunan stima! Mi ta invitá boso un biaha mas, keda habrí pa mi mensahenan. Mi yunan stimá, Mi ta deseá aserká boso tur na mi Yu Hesus. P´esei, boso resa i yuna. Mi ta invitá boso na un manera spesial, pa resa pa mi intenshonnan, pa Mi por presentá nan na mi Yu Hesus. Di e manera akí, E por transformá boso kurason i habrié pa stimashon. Na e momento ku boso tin amor den boso kurason , pas lo reina den boso. Danki pa korespondé na mi yamada!". 07/2004
Mensahe di dia 25 di ougùstùs 2004 "Mi yunan stimá! Mi ta invitá boso pa kombertí boso kurason. Tuma un desishon firme, meskos ku tempu di mi promé aparishon aki, pa un kambio total di boso bida. Di e manera akí, boso lo haña forsa pa hinka rudia i dilanti di Dios habri boso kurason. Dios ta skucha boso orashon i E lo konsedé boso loke boso pidi. Mi ta intersedé serka Dios pa kada un di boso. Danki pa korespondé na mi yamada. 08/2004
Mensahe di dia 25 di septèmber 2004 "Mi yunan stimá! Awe tambe mi ta invitá boso pa boso sea amor kaminda tin odio, alimento kaminda tin hamber. Mi yunan stimá, habri boso kurason i mara boso man ta habrí i generoso pa tur hende i, pa medio di boso, nan por gradisí Dios Kreador. Resa, mi yunan stimá, i habri boso kurason na Dios su Amor. Boso no por logra esaki si boso no resa. P´esei, resa, resa, resa. Danki pa korespondé na mi yamada". 09/2004
Mensahe di dia 25 di òktober 2004 "Mi yunan stimá! Esaki ta un tempu di grasia pa famia, p´esei, Mi ta invitá boso pa renobá boso orashon. Mara Hesus por biba den kurason di boso famia. Boso siña stima tur loke ta santu, pa medio di orashon. Imitá bida di Santunan, pa nan sea pa boso un motivashon i pa nan ta boso maestro riba e kaminda di santidat. Ku kada famia por bira testigu fiel di amor den un mundu sin orashon i sin pas. Danki pa korespondé na mi yamada". 10/2004
Mensahe di dia 25 di novèmber 2004 "Mi yunan stimá! Durante e temporada akí Mi ke invitá boso pa resa pa mi intenshonnan. Mi yunan stimá, resa na un manera spesial pa esnan ku no a eksperensiá Dios su amor i no ta buska Dios, e Salbador di mundu. Mi yunan stimá, boso mester ta mi mannan di strèk pa aserká nan na mi Kurason i na Kurason di mi Yu Hesus. Dios lo laga rende bendishonando boso ku tur sorto di grasia- i fabornan. Danki pa korespondé na mi yamada." 11/2004
Mensahe di dia 25 di dezèmber 2004 "Mi yunan stimá! Awe tambe ku gran alegria mi ta trese pa boso mi Yu den mi brasanan. E ta bendishoná boso i E ta invitá boso pa biba na pas. Resa, mi yunan stimá, i sea testigu balioso di e Bon Notisia den kada situashon. Ta asina so, Dios lo bendishoná boso i duna boso tur loke boso pidi ku fe. Ami ta ku kada un di boso, te ora Dios Altísimo pèrmití Mi. Mi ta interesedé pa kada un di boso ku gran amor. Danki pa korespondé na mi yamada!" 12/2004


text:
Derecho di reclamo
Disclaimer
Stichting Algemeen Pensioenfonds Aruba (APFA) ta duna bo acceso na su website www.apfaruba.org y tur informacion y material cu esaki ta contene. APFA ta reserva e derecho pa na tur momento adapta e contenido di e website aki of elimina parti di dje, sin cu tin mester di notificabo di esaki.
APFA no ta para garantia pa y ni tampoco ta responsabel cu e informacion y otro material obtenibel riba e website aki ta corecto. Si bo haci uso di e informacion ofreci riba e website aki bo ta haci esaki riba bo propio cuenta y riesgo.
APFA no ta acepta ningun responsabilidad pa, entre otro:
- e contenido di e website aki y e informacion duna riba y pa medio di e website aki;
- e contenido di e sitenan na cual e website aki ta referi cu un hyperlink of na un otro manera;
- cualkier eror of tardanza den e dunamento di informacion;
- tardanza den procesamento di email y/of den caso cu no ricibi esakinan y/of recibi esakinan laat.;
- mensahe y dato electronico of digital cu ta suministra na e forma aki;
- consecuencianan (desbentahoso) di e informacion duna.
Tur derecho di autor y otro derecho di propiedad intelectual riba tur texto, imagen, software y otro material riba e website aki ta propiedad di APFA of ta wordo uza cu aprobacion di e propietario corespondiente.
Banda di download y print e informacion ofreci pa uzo propio, no ta permiti pa copia, reproduci of di otro forma distribui of publica e contenido di e website aki, sin aprobacion explicito por escrito di APFA, excepto y solamente den e caso cu esaki ta stipula diferente den legislacion obligatorio,a menos cu lo contrario ta indica den e material specifico. Hyperlinks pa e website aki no ta permiti sin aprobacion por escrito di APFA.
E contenido di e disclaimer aki por cambia periodicamente.
Disclaimer Pensioenplanner
E informacion den e pensioenplanner ta basa riba e areglo di pensioen actual y e factornan di calculacion actuarial mas reciente. Cambionan den e documento aki por resulta den un calculacion di pensioen diferente. Den cuadro di esaki por fabor tuma nota cu segun palabracionnan reciente lo aumenta e edad di pensioen riba cual e calculacionnan actual ta basa. Pa mas informacion tocante esaki bo por click aki.
E resultadonan di e calculacionnan haci cu e pensioenplanner ta indicativo y ta suheto na cambio. No por basa ningun derecho riba esaki.


text:
Sektor Empresarial
E Sektor Empresarial mester sòru pa tin un klima di negoshi faborabel na Kòrsou i ta responsabel pa mantené esaki di e mesun forma. E foko di e sektor ta sintá riba kalidat di servisio i e rapides den reakshon pa ku e empresario; esaki dor di reakshoná mas lihé posibel riba preguntanan ku ta biba den komunidat pero tambe duna informashon di kalidat haltu na klientenan i reakshoná di forma proaktivo riba tendenshanan nobo den komunidat. Aparte di esaki e sektor ta karga e meta tambe pa stimulá produkshon di kultivo i vegetashon, stimulá e kresementu i kalidat di krio di bestia i promové uso responsabel di nos zonanan di peska.
Sektor Empresarial ta konsistí di dos departamento, esakinan ta


text:
GRAN SELEBRASHON DI FIESTA DI BIRGEN DI GUADALUPE NA MISA SAGRADO KURASON DI PAROKIA DI JANWE.
Manera ta konosí riba djarason 12 di desèmber próksimo rònt mundu fielnan ta selebrá e fiesta di Santa Maria di Guadalupe, “La Vírgen di Guadalupe”. Na aña 1531 pues, pues 487 aña pasá “Virgen di Guadalupe” a aparesé riba seru di Tepeyac na México. Meskos ku otro añanan, e aña aki tambe ta spera, ku miónes di devoto di “La Vírgen di Guadalupe” lo bishitá e bírgen den nan pais pa asina duna homenahe na e bírgen milagroso aki.
Na Kòrsou “Komishon Bírgen di Guadalupe” tambe lo tin un selebrashon ku ta tuma lugá otro siman riba djarason 12 di desèmber na Misa Sagrado Kurason di Hesus na Parokia di Janwé.
E festividat ta kuminsá 6.30’or di anochi ku un konsierto den kua lo tin presentashon di Trinidad de Voces i tambe di Mariachi Dulce Despertar. Pa 7.30’or di anochi lo sigui un Santu Sakrifisio di Misa kantá pa Kor Guadalupana.
Misa di Janwé su portanan ta habrí for di 6’or di atardi.
Komishon Bírgen di Guadalupe ke invitá henter komunidat, prinsipalmente tur devoto di “La Vírgen di Guadalupe” pa asistí na e bunita selebrashon aki.


text:
Mi ta dunado di trabou
APFA ta ehecuta e areglo di pensioen pa bo trahadonan pa asina nan por disfruta di un bon pensioen despues. Esaki nos ta haci cautelosamente y cu hopi dedicacion, cu bo cooperacion. Tanten cu e participantenan di APFA ta den servicio, abo como nan dunado di trabou ta e prome punto di contacto relaciona cu nan areglo di pensioen. Cu gusto APFA ta yuda bo pa bo informa bo trahadonan lo miho posibel tocante nan pensioen. P’esey wak ‘informa trahado’. Si tin algo cu a cambia den e situacion di trabou of priva di bo trahado of den bo organisacion, APFA mester haya sa esey. Wak pa mas informacion na ‘informacion di cambio’.


text:
ORANJESTAD (AAN): Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Professor Lorentzstraat cu dialuna 11 di juni 2018 for di 9’or di mainta te 12’or di merdia, e caminda lo ta cera pa motibo di mantencion (verfmento).
E caminda cera lo for di Professor Lorentzstraat entre rotonde Piet Soda Fountain y cruzada di Hondurastraat. Desviacion ta via Hondurastraat y Uruguaystraat.
En conexion cu e trabaonan menciona Departamento di Obra Publico ta haci un peticion na tur automobilista pa no haci uzo di e camindanan menciona y ta pidi pa tene cuenta cu e inconveniencia cu lo por surgi pa cual nos ta pidi nos disculpa.


text:
ORANJESTAD (AAN): Informacion for di Venezuela, ta indica cu riba Diamars, autoridad di e pais a logra di pone man riba tres homber cu a wordo haya cu mas di 300 kilo di aluminio y waya di koper.
E trio ta bin di La Cañada de Urdaneta, y nan tabata rumbo pa Estado Falcon ora cu nan a wordo gara.
Polis a detene nan, ora cu a descubri cu nan tin 297 kilo di aluminio, y 9 kilo di waya di koper den nan poder. E material tabata scondi den un Ford Bronco cu nan ta coriendo cune.
E tres hombernan ta di edad di 23, 28, y 30 aña di edad. Pa e crimen aki, nan a wordo pasa na Ministerio Publico di Estado Falcon pa asina cuminza tramite pa nan proceso hudicial.
Nan no a bisa si acaso ta pa Aruba of Curacao nan tabatin pensa di manda e material aki.


text:
Loaded Potato Soup
Ingrediente:
Preparacion:
Den un pochi mediano cushina e bacon te ora cu e ta crugiente, saca nan y laga nan scoria riba papel. Pone un banda pa decoracion. Den e mesun weya cu un cuchara di e vet di bacon agerga e e wortel, ciboyo y celeder y laga nan cushina pa 5 minuut te ora nan ta moli.Agrega e Manteca y garlic y laga e dirti riba candela mediano, agrega e hariña y laga esaki cushina pa 1 minuut y draai e constantemente, djis pa cushina e hariña un poco. Agrega e caldo di galiña, lechi y cream cheese y agrega e batatanan na bloke. Laga e herbe y cushina 15 pa 0 minuut te ora cu e batata ta moli. Agrega e keshi cheddar agerga salo y pepper na smaak si ta necesario.
Sirbi e cayente den un bow riba dje bo ta pone mas keshi raspa, bacon y ciboyo berde pa decoracion.


text:
Lo bo no haña akí e ingeniero i inventor Henk de Beijer, ku ta biaha ront mundo pa propagá energía alternatibo, te asta na nos isla ruman Bonaire, ma sí esun sin bista, ku tábata ta okupá pa binti aña largo den desaroyo di servisionan pa hende sin bista i hende ku bista limitá,na Aruba i den e área di Caribe.
Probabelmente, nos lo ta famía leu di otro, manera ku e por ta bisañeto di un primo di mi wela, por ehempel. Ta ken lo sa?
Kon ku bai bini, nos tur dos lo ta kasi sigur desendiente hopi leu di un tal Johannes de Beijer, ku tambe tábata yama su mes "de Bavari". Den un buki tokante famía De Beijer, - ku ta den poseshon di e archibo di e asosiashon Mosaic na Kleve (Alemania) - nos por lesa ku un tal Johannes de Beijer a wòrdo menshoná komo un di esnan ku tábata kompañá Catharina, yiu-muhé di Albert I, duke di Bavaria (= Beieren, ku a drenta enlase matrimonial na aña 1379 ku Willem, duke di Gulik i Gelre na Hulanda. Huntu ku e dukesa akí, lo tábata e patriarka di famía "de Beijer", Johannes de Beijer, na latin: "De Bavari", ku a nase na aña 1349 i ku tábata Eques auratus (es ta: Hidalgo di e Flishi di Oro) di Sta. Cecilia. Su kasá Maria van Lathem a enrikesé ku diessinko yiu-homber i nuebe yiu-muhé.
Esun ku ke sa mas di e historia akí, i ku sa lesa aleman, por bai na e siguiente link:
Mosaic Verrein na Kleve.
Mi a nase día 7 di yüli 1932 den e pueblo mashá bieu di Gendt, situá den e birada di río Waal, den e region Over Betuwe na Hulanda. Nomber i fam di mi kasá ta: Marina Felicia Mathilda. "Mathilda" ta su fam, loke sa kousa problema, partikularmente pafó di Aruba i Antía. El a nase día 2 di yüni 1936, na Aruba. Su tata semper tábata mantené, ku su fam berdadero tábata "Stredels", ma ku un k'e otro empleado públiko di registro sivil a hasi un fout, ora di registrá nasemento di su tata, es ta, wela di mi kasá. . Esei no tábata nada ekstraordinario riba e islanan di Antía Hulandes.
Na Antía Hulasndes, - foral na Korsou - ta mashá frekuente ku nombernan di hende-muhé a bira famnan, komo konsekuensia di yiunan nasí pafó di matrimonio, ku e tatanan no tábata rekonosé, spesialmente ora e mama tábata katibo of ex-katibo.
Marina ku mi a drenta enlase matrimonial día 29 di aprel 1965 den misa katóliko di Santa Cruz, Aruba. Ora mi a pè rdè mi bista kompletamente na aña 1972 nos a disidí stablesé nos mes permanentemente na Aruba. Asina a sosodé entrante día 21 di desember di aña 1973.
Marina ku mi a konosé otro, ora el a bin studia pa yùfrou di skol - manera nan tábata yama su ofishi e tempo ei - den e internado di e monhanan Dominicanessen na Reuver, Limburg. E tábata bin pasa su vakansinan huntu ku mi ruman Trees na nos kas. P'esei!
E ingeniero i inventor di sistemanan pa spar energía, Henk de Beijer por wòrdu hañá riba e link akí bou:
ares-rtb.nl.
BÈK PA PÁGINA PRINSIPAL.


text:
Costa Norte di Aruba – Weekend cu a pasa esta diasabra y tambe dialuna grupo di personan ilegal a bolbe drenta.
Segun nos contactonan esaki a tuma luga den e area di Guadarikiri.
Ey banda polis a topa cu un persona ilegal, cu algun rato prome lo a yega cu boto.
E hendenan aki tin hopi bon informacion di e areanan of miho bisa e bocanan unda pa drenta.
Dialuna marduga KS (Kust Surveillance) a drenta Sero Colorado paso un boto lo a drenta, pero no a haya nada.
E tipo di casonan aki ta keda ripiti, y nada no ta cambia.
Sea como sea “nan” ta keda drenta, y te cu awor no a demostra cu tin algo pa frena e situacion aki.
Mescos Aruba ta haya repeat visitors den turismo, na nos costanan nos ta haya e mesun personanan cu ya a wordo deporta ta bolbe drenta.
Mensen handel ( contra bando di hende) ta un negoshi hopi lucrativo pa nos bisiñanan pazuid. Y varios biaha cu exito.
A topa cu varios paña y otro cosnan procedente di gruponan cu a drenta Aruba, sin a wordo detecta.


text:
Diahuebs mainta, dia 22 di februari 2018, studiantenan di aña tres di IPA a haci un bishita na Parlamento di Aruba pa di prome biaha. E bishita aki tabata den cuadro di Perspectiva Mundial (PM), un periodo di mey aña, den cua e studiantenan di IPA ta orienta tocante durabilidad y globalisacion – e.o. pa loke ta trata enseñansa. E bishita aki na Parlamento sa tuma luga semper prome cu nan Pasantia Internacional den exterior. Durante preparacion pa e bishita na Parlamento, nan a haya preparacion for di e cuerpo di docente di PM a base di e 4 P-nan (Planet, People, Profit & Participatorty Governance). E bishita na Parlamento tabata den cuadro di Participatory Governance (Gobernacion Participativo). E parti aki ta bou di coordinacion di dr. Paula Kibbelaar. Sr. Armand Hessels y sr. Tyson Lopez a duna un charla tocante ciudadania activo, comunitarismo y bon gobernacion (good governane). Prome cu e studiantenan a bishita Parlamento, nan a haya un introduccion y recorido den e edificio Cocolishi. Siguientemente nan por a haci diferente pregunta na e miembronan di Staten den Sala di Parlamento. SDG-team, bou di direccion di presidente Joycelyne Croes y Ghislaine Nicolaas (boluntario) y Minister Presidente sra. Eveline Wever a percura pa un introduccion. Minpres a duna un introduccion cla y up to date di e vision y e futuro plannan di gobernacion pa garantisa bon gobernacion, tambe pa promove integridad di e accionnan di gobernacion.
Fin di e siman aki e studiantenan di IPA ta biaha pa Costa Rica, Spaña (Barcelona), Hulanda (Den Haag y Rotterdam) Belgica (Antwerpen) y EU (New York y Baltimore/Towson) p’asina cumpli cu nan pasantia internacional. Durante nan pasantia internacional e studiantenan lo haci nan investigacion a base di e tareanan ricibi for di IPA, excursion na diferente instituto, tayer na e universidadnan y haci entrevista cu persona renombra den ramo di sostenibilidad. Naturalmente e studiantenan lo bishita diferente scol basico y preparatorio p’asina nan mira con ta duna forma na sostenibilidad den enseñansa. Despues di nan regreso, e studiantenan lo haci investigacion na nan scol di practica aki na Aruba y tambe e studiantenan ta traduci loke nan a siña na IPA y den exterior den e lesnan cu nan lo duna na nan scol di practica. Nan lo haci comparacion entre e dos paisnan y presenta e resultadonan den luna di april na henter e comunidad di Aruba, specialmente na esnan den enseñansa.


text:
Rotterdam – Djadumingu 28 di òktober 2018 alrededor di 21.20 a tuma lugá un insidente di tiroteo na Katendrecht, den area di Rechthuislaan, no muchu leu for di e atrakshon turístiko Fenix Food Factory i Theater Walhalla. Durante di e tiroteo aki un Dayron ‘Dayo’ di 32 aña a pèrdè su bida. Kuerpo polisial a risibí diferente yamada di e tiroteo debí na e gran kantidat di bala ku tabata zona, loke a okashoná paniko den e bario. Inmediatamente agentenan polisial a kuminsá ku un buskeda na gran eskala pa enkontrá e agresor. E bario a keda hermétikamente será i un helikòpter polisial ta den funshon. Ta sospechá ku e agresor a hui riba un skuter. Den Rotterdam Zuid a enkontrá un skuter kimá i agentenan ta investigá si tin konekshon entre e skuter aki ku e kaso di tiroteo. Durante oranan di djadumingu anochi mes a detené un persona, pero a resultá ku e no tabata enbolbí den e kaso aki i a lag’e den libertat.
Na e momentu aki e motibu di e tiroteo no ta konosí. Investigashon den e kaso aki ta kontinuá.


text:
Koalishon PAR/MAN/PIN ta dal pueblo atrobe ku medida
Na unda na mundu bo ta tende ora un pueblo ta sufriendo kaminda tin mas ku 11 mil tata, mama i hóbennan prepará di un forma profeshonal, kaminda un ekonomia ku ta kompletamente paralisá, ku gobièrnu un biaha mas ta bolbe klap hinter e pais ku un medida di oumento di gastu di seguro di outo ku 13.5%.
Nos tin ku remarká di un forma ferviente, ku definitivamente e gobiernu aktual no sa kiko realmente nan ta bezig kuné i no sa kuantu pobresa nan ta kreando. Un biahamas nos tur ku ta biba na Kòrsou tin ku bai den nos saku pa asina yuda drecha balanse finansiero ku e aktual minister di ekonomia ta bisa ku e kompanianan di seguro (su gremio) no por sobrebibí sin e oumento aki.
“Inleiding: Daar de maximum premies sinds 1999 niet meer zijn aangepast voldoet de geldende premies niet meer aan de huidige financiële en sociaal-economische realiteit. Als gevolg hiervan worden de verzekeringsmaatschappijen structureel geconfronteerd met negatieve resultaten waardoor de verzekeringsmaatschappijen geen effectieve invulling kunnen geven aan het doel van de Landsverordening aansprakelijkheidsverzekering motorrij- tuigen te weten bescherming van de benadeelde. “jaar 1 te verhogen c.q. indexeren met 13.5%.”
Medida Di Gabinete Rhuggenaath 13.5% by MFK on Scribd
Pueblo ta esun ku no por sobrebibí for di òktober 2012 bin ariba, tantu medida tras di otro anto nunka no a drecha Kòrsou manera nan ta primintí Pueblo, tristu pero hopi tristu.
No ta oportuno un medida mas pa pueblo kaminda nos tin ku paga un adaptashon di un prima di seguro, apliká e oumento di prima di seguro aki na momento ku nos ta den un ekonomia floresiendo, manera boso tin 5 aña ta primintí.
Apliká e oumento aki ora tin bonansa, pasombra bosonan sa muchu bon ku kos no lo bira mihó por lo pronto.
Ki dia salario mínimo a wòrdu adaptá pa último biaha den nos historia, no ta 20 aña pasa? Ta salario mínimo tin ku wòrdu adaptá konforme pais su situashon finansiero sosial ekonómiko.
Atentamente,
Gerrit F. Schotte
Miembro di Parlamento
Kòrsou 21 di novèmber 2017


text:
WILLEMSTAD - Minister Camelia-Römer i su konsultentnan ku a wòrdu lanta pa manehá Hospital Nobo ta bai buska trahadó na Hulanda i Bonaire pa bin traha na Hospital Nobo.
“PedoWatch” pa registrá pedofil mester bini awor si.
WILLEMSTAD - Riba 11 di yüli 2017 parlamentario Rozendal a manda karta pa Minister di Hustisia den kua e ta hasi pregunta tokante institushon di un asina yamá “Pedowatch”.
Parlamentario Plet Ta Di Opinion Ku Parlamento Hubenil Mester Por Reuni Den Sala Nan Di Parlamento Di Kòrsou
WILLEMSTAD - Resientemente diferente miembro di frakshon di MAN a risibí un karta di Fundashon Bos di Hubentut ku ta esnan ku ta guia e proyekto di Hóben Goberná. Den a karta aki ta pidi pa yudansa di miembronan di parlamento pa asina miembronan di parlamento hubenil por reuní den sala di Parlamento.
Seshon tokante retonan den planifikashon urbano for di un perspektiva internashonal
Willemstad - E eksperto den planifikashon urbano Sr. Derek John Martin lo tene un seshon tokante e retonan di planifikashon urbano for di un punto di bista internashonal riba djárason 14 di novèmber próksimo.
Minister Gijsbertha a deklará awe ku no ta importá kuantu sèn konstrukshon di Hospital kosta paso lo haña tòg un “State of the Art Digital Hospital
Willemstad - E por kosta 19,000 mil p/m2, 18,000 mil p/m2 òf 20,000 mil florin m2, Minister di Finansa no tin kunes, ku esaki nos sa awor dikon nan no ke Enkuesta Parlamentario, pa nan ta normal benta sèn afó.
Training riba nivel internashonal pa inspektornan di Outoridat di Aviashon Sivil
Willemstad - Di 5 pa 9 di novèmber último, inspektornan di Outoridat di Aviashon sivil di Kòrsou a sigui un training riba nivel internashonal riba 2 tópiko. E tópikonan tabata: "Analyse van oorzaakoorzaken" i "Rapporteren van vaardigheden / effectieve communicatie".
Minister Marilyn Alcalá-Wallé ta sera akuerdo ku Genesee Community College
WILLEMSTAD - Resientement Minister van Enseñansa, Siensia, Kultura i Deporte (ESKD), sra. drs. Marilyn Alcalá-Wallé a firm memorandum di entendimentu (MOU) ku Genesee Community College situá na New York.


text: Pa tur e usuario di e ib ku kier prueba un ruta di het alternatieve, bunita interesante, i e kresementu fuerte di popular, bo por under e video, bo tin un het na azur con di mas hamas charlotte. E hendenan ku ta bai haña aki ta den su mayoria italian, inkluso esnan ku no tin un konosementu ta haltu di idioma, manera e ingles i franses, ku por ta bon tin dibertishon ku e het kla di webcam i e micrófono. Manera semper, ta rekomendá pa tur esnan ku ta aki pa promé biaha, mañan e regla ku e het i e mes na e pregunta di nesesidat: no ta volgen, no ta demostrá e parti times sin restricción, ku no ta rica i, riba tur, hasi e charlotte, tin un wega pret i no gusta un sitio di its pa its. Siguridat bo por hasi amigunan i sa hendenan nobo, ma semper den e region ku e charla ta pone hasi. Mi no ta traha den e hat, a wak e ib i solamente union den ta e lugá ta hasi na mi, mi ta e problema un hende lo por bisa manera mi a colecciona e problema. Pa tur e usuario di e e ib ku kier prueba un ruta di het alternatieve, bunita interesante i tin un kresementu fuerte di e op. Unda bo ta Kalke e promé charlotte italiano ku e pueblo italiano, muchanan i mucha, hòmber i muhé di bida in. Bai buska un het alternatieve, òf algun charlotte recuerdo i, riba tur, pret. Buska na ib mei. E charlotte ta e het e otro innovatie di e último añanan: a bira un éksito i hopi ta spera ku asina e s. E salanan di het ta hopi i ta varios entre nan. Hopi di het a skonde lasonan: ei, por ehèmpel, e protekshon di privasidat, e vo


text: ORANJESTAD(AAN)—Dojo Boye Martial Arts Center cu su programanan di Arte Marsial ta sigi cu tanto mucha y persona mayornan awor cu asta fitness nan ta intruduci e programa cu ja por hasi algo pa bo mes mentras bo ta warda bo yui ta tring su deporte y traha tempo pa bo mes ta activo un ora ei hopi biaha ta asina cu mayornan ta traha y no tin tempo pa hasi un deporte pa nan mes na Dojo Matrial Arts Center ta posibel mentras bo yui ta bezig bo tambe por keda fit nos tin un bon gia tambe di instuctor diploma den fitness y lo por giabo sigur tambe nos tin un persona cu ta ta juda mayornan cu problema y no por hasi mucho pero si kier sport tambe nos ta juda pa sport cu ayudo di nos hende nan spescial den saki edat no ta importante nos ta yude cu su salud y tambe cu su curpa bo tin tur esaki aki mes sin pensa cu bo tin cu baha bo yui y bai otro caminda den trafico atrobe bin yega y conoce e team di Dojo Boye Matrial Arts Center cu ta dunando resuludado nan grandi den su gym y fitness center asina judando hopi cu nan recuperachona pa asina sigi move manera na ta desia atrobe cu ayudo di nos intructornan bo lo logra esaki sigur bin pasa libre mente cu bo mes off bo ser keri mama tata cu bo kier nan hasi algo pa nan mes y mantene nan mes fit well aki mes ta nan luga sigur nos lo judabo off nan sigur y bo mes tambe por mentras bo yui tambe ta trin y hasi un arte off hunto cubo ta trin den gym nos tin un gym y dojo unico y cu ayudo di profecional pa yudabo nos ta na sero blanco #10 pasa y puntra pa bo mes nos muchanan por cumisa trin un arte for cu nan 4 anja caba bin iscrbi y resibi un opsegio di dojo nos ta wardabo aki nan tambe tin trinig nan cu ta cumisa for 5:00 di mainta pa esunan cu lo gusta hasi esaki tripan y tabe e ta posibel cu grupo y tambe pa companianan entresa pa esaki y tambe nos ta duna lesnan ofichal di selfdefencie pa companianan di siguridat y personal y tambe priva pasa libremente y busca bo info nos ta wardabo aki nos por wak tremendo tring di mucha di 4 y mas


text:
ORANJESTAD (AAN): Diabierna mainta e homber di inicial A. di 45 aña di edad, acusa di a tene relacion cu su propio yiu muher menor di edad y cu durante un periodo largo a haci actonan inmoral cu e mucha, a scucha Fiscal exigi 24 luna di prison di cual 6 luna ta condicional.
Hues mes, despues di a scucha defensa di abogado mr. Lejuez a bay pensa un rato y a dicta sentencia di biaha. Hues ta haya A. culpable di a mishi cu e mucha y a conden’e na 18 luna di prison di cual 6 luna ta condicional.
ABUSA DI YIU MUHER:
Hues a bisa cu e caso a cuminsa 14 Juni 2017 ora cu e yiu muher a haci denuncia na Polis. Polis a bay na e cas pa un problema familiar entre A. y su partner. E mucha e ora ey a bisa Polis cu A. tabata molesti’e. El a bisa cu desde cu e tabatin 6 aña, A. a cuminsa mishi cu su parti intimo y su pechonan. Segun e mucha, e tabata drumi mey mey di su mama y tata riba cama. Ora e mama bay traha, A. tabata mishi cu su parti intimo y pecho.
A. desmenti esaki. El a splica Hues cu e tabatin cas di FCCA di un camber. El a bisa cu e mucha ta drumi riba su cama pero anochi e sa bay drumi mey mey di nan. El a bisa cu su partner tin problema cun’e door di redashi. E yiu no gusta cu su tata y mama ta pleita. E yiu semper ta tuma parti pa su mama.
Hues a bisa cu e mucha tabata bisa cu tur fin di siman, A. tabata haci esey cun’e. A. a desmenti esey. El a bisa cu weekend e ta bay misa y e yiu tabata keda cerca A. su mama.
Hues a bisa cu A. a declara na Polis cu e no a molestia su yiu sexual pero e tabata bay den e direccion ey. Hues kier sa kico A. kiermen cu esey. Esey por ta cu A. lo tabata mishi cu e mucha? A. a bisa Hues cu tur hende sa haci fayo y mester para pa loke nan haci. Despues di un rato A. a bisa cu e kier splica algo pero por ta bay compronde robez.
Hues a bise pa purba splica tog. Aki A. tabata bisa cosnan y Hues a bisa cu e no ta compronde. A. a bisa cu accidental el a mishi cu su yiu. Hues a bisa cu e mucha a bisa cu A. a mishi cun’e y sunchi na su boca y e mucha a grita y a bisa cu e ta bay bisa su mama.
A. splica tambe cu tin biaha el a kere cu ta su partner ta drumi banda di dje riba cama y e ta mishi cun’e pero despues ta resulta cu ta e yiu muher. El a bisa cu e tabatin discussion cu su partner pa e mucha drumi riba su cama y no entre nan. Door cu e yiu tabata drumi mey mey di nan, e cu su partner no tabatin relacion sexual. A. ta para riba cu e no a abusa di su yiu.
EXIGENCIA DI FISCAL:
Fiscal a bisa cu den casonan asina ta dificil haya pruebanan. Na opinion di Fiscal, e mucha a bisa cu tempo cu e tabatin 6 te cu 11 aña su tata tabata mishi cun’e y despues a stop. Pero tempo cu e tabatin 14 aña e tata a bolbe cuminsa te cu su 15 aña caminda lo tabatin penetracion. E ultimo biaha a causa problema te cu Polis a yega.
Fiscal a mustra riba un declaracion di A. na Polis mientras cu A. no tabata un sospechoso. Tabatin problema na e cas y e agente di Polis tabata busca manera di sa kico tabata e problema. Parce cu e mucha a worde maltrata cu un pida palo. E mucha e ora ey a bisa cu A. a abusa di dje. E ora ey A. a bisa cu algo a pasa pero hopi aña pasa. E ora ey e agente a bisa e mucha pa haci denuncia. Fiscal a bisa cu e ta usa esaki como prueba y tin mas prueba di sosten pa e acusacion di actonan inmoral.
E ta haya cu no tin prueba cu A. a tene relacion sexual cu su yiu muher menor di edad. Fiscal a mustra cu e mama a bisa cu su yiu a cont’e kico a pasa y ora e mama a bay confronta e tata, cos a bay for di man. Segun Fiscal, A. lo tabata reclama pakico e partner no ta pordone. Fiscal a remarca, pakico A. ta pidi pordon si algo no a sosode. Fiscal a bisa cu e por a compronde di A. den Corte, cu A. tabata sinti algo pa su yiu pero e ta core cu e mucha. Fiscal a conclui cu A. tabata mishi cu su yiu menor di edad y a bisa e yiu pa no bisa e mama nada.
Pa cu e castigo, Fiscal a bisa cu e ta tene cuenta cu ta promer biaha cu A. a cay sera pa mishimento di su yiu. El a exigi 2 aña di prison di cual 6 luna ta condicional cu un tempo di prueba di 3 aña.
FORMULA PRUEBA CONTRA LEY:
Abogado mr. Lejuez a bisa Hues cu A. ta para riba cu e no a tene relacion sexual cu su yiu muher. E abogado a cuestiona cu den e procesverbaal ta para cu dia 14 Juni 2017, A. ta papia di e problema na e cas y cu e mucha tabata fresco. El a pidi disculpa den esaki. Sinembargo un agente a mira pa traha algo contra A. E agente ey a traha un relato pero e otro agente no a firma. E agente aki a puntra A. como sospechoso y a puntra si A. a mishi cu e mucha. Abogado mr. Lejuez a señala cu e agente no a bisa A. su derechonan y pesey segun ley penal, no por usa esaki como prueba, manera Fiscal si ta pretende.
E abogado a sigui bisa cu A. a keda desmenti cu e a mishi cu su yiu muher. El a mustra cu durante interogacion A. a bisa cu tin dos persona cu a scucha e bisa cu no ta asina. Sinembargo Polis no a bay scucha e dos personanan aki. Abogado a bisa Hues cu e ta comparti opinion di Fiscal cu no por papia di penetracion. E ta kere cu e agente kier a haci e caso mas serio door di sospecha A. di a abusa di su yiu.
El a remarca cu e agente a haci tur cos pa pinta A. malo y Fiscal no ta cuestiona esaki. El a bisa cu e ta haya e exigencia di Fiscal ta mucho halto.
Abogado mr. Lejuez a señala cu dia e caso a bin dilanti pro forma, no tabatin e acusacion di relacion sexual. Ta awor a pone e acusacion aki acerca. Abogado a mustra Hues riba un caso similar caminda Corte di Husticia di Aruba ta mustra cu e delito di mishi no ta asina serio y a condena e acusado na 6 luna di prison. E caso aki ta trata di pedofil cu a haya hopi publicidad den comunidad. Awor Fiscal ta bin haci e caso un cos grandi y ta exigi 2 aña di prison. E abogado a bisa Hues cu e ta compronde cu e casonan aki ta hopi comenta na Aruba y Fiscal kier purba score cu esaki. El a mustra cu e agente di Polis ta pone riba papel un declaracion, cu A. no a bisa. E ta haya cu A. a sinta suficiente castigo.
Fiscal a reacciona y a bisa Hues cu e ta considera loke abogado a bisa un atake personal contra dje. Fiscal a bisa cu e no a formula nada. El a djis drecha e acusacion cu for di principio no tabata corecto formula. E defensa cu abogado a presenta e no ta compronde. E ta comparti e punto den e defensa, cu no ta un caso asina serio y Fiscal ta haya su castigo exigi na su lugar.
SENTENCIA:
Hues a sera tratamento di e caso y a pospone e caso un rato pa e bay pensa. Despues di un rato Hues a presenta y a dicta sentencia. Hues a bisa cu conforme hurisprudencia di Corte Supremo, tin suficiente prueba di sosten pa yega na prueba. Hues a sigui bisa cu e ta comparti punto di bista di abogado, cu no por usa raport di agente cu no a mustra A. su derecho.
Hues a bisa cu e ta haya proba cu tin mishimento. El a mustra cu e mucha a bisa, e mama a bisa kico su yiu a cont’e y e tata A. mes a admiti cu e no kier a abusa di su yiu pero si a bay den e direccion ey. Tambe a bisa cu accidental a mishi cu su yiu y cu e a kere cu ta su partner tabata drumi banda di dje. Hues a bisa cu e no ta kere e parti aki.
Pa cu e castigo el a bisa cu ta casonan hopi fastioso caminda e victima lo por afecta pa tempo largo. Hues a condena A. na 18 luna di prison di cual 6 luna ta condicional cu un tempo di prueba di 2 aña. Hues a declara A. liber pa e acusacion di tabatin relacion sexual cu su yiu.


text:
Joukamachi no Dandelion
Género
Título Alternativo
• Castle Town Dandelion
• 城下町のダンデライオン
Sinopsis
Episodios
- Capítulo 1 • Joukamachi no Dandelion
- Capítulo 2 • Joukamachi no Dandelion
- Capítulo 3 • Joukamachi no Dandelion
- Capítulo 4 • Joukamachi no Dandelion
- Capítulo 5 • Joukamachi no Dandelion
- Capítulo 6 • Joukamachi no Dandelion
- Capítulo 7 • Joukamachi no Dandelion
- Capítulo 8 • Joukamachi no Dandelion
- Capítulo 9 • Joukamachi no Dandelion
- Capítulo 10 • Joukamachi no Dandelion
- Capítulo 11 • Joukamachi no Dandelion
- Capítulo 12 • Joukamachi no Dandelion


text:
ORANJESTAD.(AAN); Algun tempo pasa caba, guardianan di seguridad a yega di reporta di un situacion sospechoso constata
Ta asina diahuebs despues di merdia, polis di a bay direccion di Joyeria Shiva’s na Palm Beach Plaza relaciona cu tres persona sospechoso cu supuestamente ta circula cu arma den nan poder.
Polis a presenta rapidamente na e plaza y guardia di seguridad a declara cu mas prome e mesun mucha hombernan aki di cualnan dos ta cu bicicleta y un na pia a bin for di direccion oost y a cana drenta den e Plaza.
Una vez paden e grupo a plama for di otro di cual dos sospechoso a cana hunto y un rato despues nan topa otro formando un trio.
Posiblemente segun e version e trio lo a sinti cu nan lo ta wordo vigila pa seguridad y despues nan a bay direccion oost.
Segun descripcion, dos di nan ta riba bicicleta, un ta cu den zwem broek, short, flanel, cuero di curpa ta bruin.
Nan ta alrededor di 16 pa 17 aña y esun na pia lo por tin 20 pa 25 aña y e ta poco mas scur cu e dos otronan y ta carga buidel tas.
Diferente patruya di polis, a controla den e vecindario, pero e polisnan no a logra localiza e trio sospechoso.